
PALAESTRA LATINA 

LITTERARUM LATINARUM COMMENTARII 
A SOCIIS CLARET I A N l S EDITI 

ANN. XXXIX (Fasc. II) — N. 206 M. JUNIO A. MCMLXIX 


LEMMATA VETERUM HOROLOGIIS 
SOLARIIS INSCRIPTA 


Apud antiquos in usu tuere tria horologiorum genera, scilicet 
solare, rotatum, arenarium, de quorum lemmatis, quae mihi saltem 
fuerint comperta, hisce pagellis agere decrevi. Rem me in primis uti¬ 
lem atque gratam legentibus facturum existimavi, si emblemmata 
hujusmodi, ad solaria potissimum pertinentia, leviter tractanda susci¬ 
perem. Quae quidem inscriptiones cum fere innumerae sint, et licet 
pronum mihi foret enumerare singulas, tamen consulto calamum 
restringam, ut praestantissimas tantum proferam. 

Jam ante oculos ponam quinque et viginti lemmata, de quibus 
aliqua perfunctorie edisserere conabor. Sunt haec: 

1. nil sine te: exprimit hominem Deo indigentem. 

2. concordi motu: denotat majorum exemplum. 

3. dies dimetior umbris: delineat infelicem calamitatem. 

4. si aspicis, aspicior: describit ministrum Principis. 

5. si sol deficit, nemo me respicit: indicat aulicum a Principis 
gratia lapsum. 

6. tuo lumine: notat dependentiam a Dei gratia. 

7. et lumine et umbra: significat vitam humanam. 

8. nil lumen, si deficit umbra: designat animi demissionem. 

9. dum proficit, defictt: ostendit hominem non perseverantem. 

10. undique fidum: exponit sinceritatem animi. 

11. in umbra desino: profert praesentiam Dei necessariam. 

12. non visu gressu: explanat vanam hominis gloriam. 

13. non cedit umbra soli: proponit aemulationem. 

14. nulla hora sine limea: exprimit orationem assiduam. 

15. docet et delectat: monstrat germanam eloquentiam. 

16. oculis et menti: depingit oratoris effigiem. 

17. cum sole abeo et redeo: declarat conformitatem. 

18. nos nihil: edisserit humanam debilitatem. 

19. a lumine motus: explicat gratiae fidelitatem. 

20. comes luminis umbra: enarrat zelum et invidiam. 

21. sol generat umbras: signat maestitiae umbras. 

22. dividit umbra diem: demonstrat felicitatem infelicem. 

23. me pitoebus, non phoebe: repraesentat virum justum. 

24. prodit vestigia lucis: ostendit prodromum Christi. 

25. nil nos per nos: dirigit unus enodat gratiam Dei esse neces¬ 
sariam. 

Ut patet, horologia solaria varias inscriptiones sortita sunt, ita 
ut solis umbras vel radios emblemmate loquentes sistant. Hoc modo 
unaquaeque inscriptio horologio indita exprimit tum aliquam animi 
dotem, tum etiam vitium quoddam a nobis propulsandum. Item, sub¬ 
inde quandam Dei notam sive attributum exprimere intendit. Nunc 
vero paulo fusius eas singulatim discutiamus. Porro, quae hic nobis 
delibanda sunt, hausimus plus minus ab auctoribus in hac provincia 
peritissimis. Adi sis, exempli ergo, Ph. Picinellum et Nic. Caussinum, 
qui hac de re copiose atque erudite disputarunt '. 

In primis horologium sciothericum, apostrophe ad solem facta, 
ultro confitetur, sine resplendentis illius planetae presentia, omnem 
ejus usum esse irritum et inanem. Unde lemma illud: nil sine te. 
Ita prorsus homo, si Deo careat, in nihilum suum vanissimum re- 
labitur. 

Deinde, horologii umbra praeviam solis lucem, ceu horam pedisse- 
quam, gressu numquam errante, insequitur. Hujus rei gratia lemma 
nactum est: concordi motu. Quin etiam regularibus umbrae suae va¬ 
riationibus ab uno numero ad alios progredi solitum, diei momenta 
ac longitudines metitur. Quapropter sortitum lemma: dies dimetior 
umbris. Per lemma concordi motu, subditi significantur, qui ad ma¬ 
jorum suorum exempla unice componuntur: his enim quiescentibus, 
quiescunt; motis, moventur; operantibus, operantur. Per lemma au¬ 
tem dies dimetior umbris, miseri illi describuntur, qui infirmitate 
oppressi, dies suos infelices transigere coguntur. Illi tamen cumpri¬ 
mis «dies suos dimetiuntur in umbris», assiduisque calamitatibus 
jactantur, qui Deo servire student. 

Ceterum, in dies experimur, subditorum obsequia, Aulicis exhibe¬ 
ri solita, unice a Principum gratiis pendere; hisque nonnihil subsi- 
dentibus, omne illius honoris studium quamprimum evanescere. 


1. Ph. Pjcinellus, Mundus Symboiicus, Coloniae Agripinae, 1684. Nic. C\i'S 
SINUS, Aegyptiorum Sapientia, Parissis, 1633. 

Proinde id emblemate significaturi, horologium sciothericum depin¬ 
gebant, quod a radiis solaribus illustratus, inscriptionem monstret: 
st aspicis, aspicior. Enimvero, Principe gratiarum radios in clientem 
suum reflectente, mox omnium oculi in ejus venerationem rapiuntur. 

Quidam vero horologio solari inscripsit: si sol deficit, nemo me 
respicit. Seu brevius: st deserit, despicior. Miseriam hanc cumpri¬ 


mis compertam habent infelices Aulici, qui benigno Principis aspectu 
nonnihil obtenebrato, mox omnium existimatione destituuntur. 


Insuper, Nicolaus Crassus —ut auctor est Picinellus— insignem 
animum suum gratum erga Bernardum Venierum demonstraturus, 
seipsum horologii emblemate significavit, cum dicto: tuo lumine; 
exprimens hominem suapte industria nec quidquam proficere posse, 
omnemque ipsius operam ab alterius ope emendicari. 

Adde quod hujusmodi horologium e solari radio tum ab umbra, 
per cognomen sparsa, conficitur. Unde lemma: et lumine, et umbra. 
Vitam humanam ex assidua felicitatis et miseriae vicissitudine com¬ 


positam, eo lucis et umbrae successione delineatam putes. Hujus rei 
gratia, Abbas Certanus horologii solaris voce subscripsit: nil lumen, 
st deftcit umbra. Ita labore prorsus irrito illustrem virtutum machi¬ 
nam, ut ita dicam, molitur, quisquis animi demissione —sive humi¬ 
litate—, velut illarum omnium basi ac fulcimento est destitutus. 

Patres deinde Theatini ad S. Antonium Mediolani e solari horolo¬ 


gio moralem vitae humanae dissimilitudinem proposuere, addito con¬ 
cinno hoc disticho: 


Itque reditque viam constans, quam suspicis, umbra: 

Umbra fugax homines non reditura sumus. 

Ad haec, solaris horologii umbra, ob assiduam motus sui vicissi¬ 
tudinem, eodem pene momento formari, declinare, ac occidere vide¬ 
tur. Unde illam hoc lemmate satis opportune distinguebant antiqui: 
dum proficit, deficit. Re vera, qui aetate in dies provectior est, ex 
vitae exercitatione assiduo decrescit. 

Est et lemma illud: undique eidum, exprimens scilicet candidum 
et sincerum animum, qui nullo unquam eventu ad fraudes et menda¬ 
cia machinanda compelli potest. Ita horologium solare. Hic subit 
animum dictum Senecae: «Fides sanctissimum humani pectoris bo¬ 
num est, nulla necessitate ad fallendum cogitur, nullo corrumpitur 
praemio» (Epist. 88,6). 

Horologium sciothericum, sole suo destitutum, inscriptionem red¬ 
dit: IN umbra desino. Certe homo, divina praesentia destitutus, in 
pristinum suum nihilum relabitur. Item, motu penitus inobservato 
progredi, solitum, inscriptionem tenet: non visu gressu, ad exprimen¬ 
dam videlicet animi modestiam, nam illius haec imago est propria, 
qui operationes suas citra ullam ostentationem, aut verborum inso¬ 
lentiam molitur. Iisdem coloribus etiam vitam humanam, in momen- 

ta singula, nobis pene non advertentibus, fugacem depingere licet. 
Unde Ovidius: 

Labitur occulte, fallitque volatilis aetas (Ani. 1,8). 

Et alibi: 

Tempora labuntur, tacitisque senescimus annis (Fast. 6,43). 

Etiam aemulatio per solare istiusmodi horologium exprimebatur 
aliquando. Sic Joannes Trivultius, supremus regis Neapolitani belli 
dux, symboli sui loco horologium sciothericum praetulit, cujus umbra 
assiduo suo motu cum illuscescenti sole contendere, eumque non 
sine aemulationis nota, insequi videbatur. Inscriptionem addidit: 
NON CEDIT UMBRA SOLI. 

Nec praetereundum lemma T. Mi/ggiani, qui parvulum horologium 
solare supra Breviarium apertum, et signaculis suis bene distinctum, 
figuravit cum hac sententia: nulla hora sine linea. Exprimebat vi¬ 
delicet in orationis exercitio assiduo studio versandum esse. In villa 
vero Aldobrandini horologium solare cernebatur, quod gracilem cy- 
pressum, instar gnomonis, areolas vero, floribus passim respersas, 
linearum loco monstrabat. IJnde Famianus Strada ei indidit lemma 
hujuscemodi: docet et delectat. Eloquentia, congenito sibi more, 
et «docet et delectat», secundum illud Flacci: 


Aut prodesse volunt, aut delectare poetae. 

Aut simul et jucunda, et idoneo dicere vitae. 


Eidem horologio, inter boni cujusdam areolas delineato, Strada 
subscripsit: oculis et menti. Sacri oratoris hanc effigiem putes, qui 
nobili sua dicendi ratione, non tantum auditorum animos instruit, 
sed insuper eorum oculos motuum suorum gravitate demulcet. Ge¬ 
mina hac dote aeternum laudatissimus Pompejus Magnus, insigni sua 
facundia omnes Romanorum animos rapuit, eosque vultus suavissimi 
serenitate in suum amorem concitavit. 

Lucarinus —teste Picinello— solaris horologii umbram hoc lem¬ 
mate loquentem inducit: cum sole abeo et redeo, sentiendi et agendi 
facultatem, ad omnes grandis cujusdam personae nutus conforma¬ 
tam, hoc emblemmate significans. 

Ceteroquin, horologium solare, quantumvis in justas et aequales 
suas lineas distributum, deficiente caelesti lumine, vere de se dixerit: 
NOS nihil. Hoc lemma, a quodam patricio usitatum, hoc scilicet 
significare volebat: hominem, etsi ingenio ac viribus abunde instruc¬ 
tum, si tamen Dei lumine destituatur, quamprimum omnem operandi 
facultatem amittere. E contra, solario horologio non semel suscribe- 

bant veteres: a lumine motus. Eorum haec imago est propria, qui 
divina luce illustrati, ad operandum progrediuntur. 

Inter alia permulta lemmata, non possum quin hoc aliud subdam 
A. Novarini, qui invidiam, velut individuam virtutis pedissequam em- 
blemmate significaturus, horologio sciotherico figuravit, quod solari 
radio vix illustratum, quamprimum funesta gnomonis sui umbra as¬ 
pergitur. Inscriptionem addidit: comes luminis umbra. Quod ut ex¬ 
plicaret sequentia disticha addidit Novarinus: 

Pinge mihi, pictor, radiis Totana coruscum, 

Signat ubi lucis linea picta viam. 

Qua stilus aligeri discrimina temporis index 
Monstrat, et horarum ferreus urget iter. 

Aemula Phaebei comes errat luminis umbra. 

Picturae inscriptas has superadde notas, 

Caelite seu Phaebus radiorum lucidus euro. 

Haud potis est umbram pellere luce levem. 

Sic ubi clara ingens vestigia gloria figit, 

Invida pene tenet, pariter umbra fugat. 

Praeterea, nulla in vita felicitas integra in nos illabitur, quin cum 
luce sua aliquas maestitiae umbras in animum nostrum spargat. E 
solaris horologii schemate id discebatur, quod a planeta suo illustra¬ 
tum, inscriptionem monstrat: sol generat umbras. Has enim sol non 
ipse sed gnomone interveniente jacit. Quod si delicatior philosophus 
hanc inscriptionem minus probet, certe alteram respuere non pote¬ 
rit: dividit umbra diem. Experientia enim firmatum habemus, quem¬ 
cumque diem, utut felicem ac prosperum, nigro suo calamitatum 
theta inumbrari. 

Longum nimis est, ac plane infinitum, si omnia lemmata comme¬ 
morare hic velim. Solummodo haec alia tria proferam, ut totam rem 
conficiam. 

Lemma erat horologio solari inscriptum: me pheobus, non phoe- 
be. Quasi diceret: luna res transitorias, instabiles, ac mundanas, Sol 
vero genuinam Dei speciem seu notionem —ut sic loquar— reprae¬ 
sentat. Id est: homo justus huic exemplari accommodatus directio¬ 
nem ac lucem suam non quidem a mundo, sed a solo Deo exspectat. 
Quod quidem hi versus explicant: 

Phoebi nitor me lustrat, haud Phoebes jubar; 

Mortalium lux luna; justorum Deus. 

Altera inscriptio erat: prodit vestigia lucis, horologio solari indi¬ 
tum ad significandum Servatoris nostri prodromum, hoc est J. Bap¬ 
tistam, quod peculiari suo officio ad omnes clarissimi Planetae gres- 

sus delineandos destinatus est. Mater Ecclesia hac illum apostrophe 
veneratur: «Tu quidem mundi scelus auferentem indice prodis.» 

Tertium emblema Blasius Palma scripsit in hunc modum: nil 
nos per nos: dirigit unus. Quasi denotans, tantam esse hominum vi¬ 
litatem, ut, sicuti omnes horologii illius numeri sine sole, ita nos 
sine Dei auxilio nihil posse. Nam unus dirigit. Reapse, nec nos polle¬ 
mus miseri ubi se subtrahit ea benigna Numinis vis, quae sola mode¬ 
rari nostros animos, idoneosque efficere ad pulcherrima opera su¬ 
beunda, feliciterque peragenda, potest. 

Sed finis esto, ne latius quam par est haec commentatiuncula 
augeatur, nam longius quam proposueram producta est. Alia si quis 
desideret, consulat auctores, qui multa et prolixe de re disseruerunt. 
Quae fusius ab eis tractata sunt, hic pro meo lubitu in pauca colli¬ 
ganda duxi, ut summam quandam referrem, quam legentibus proba¬ 
tum iri confido. 


Leo E. Sansegundo, O.S.B. 

In Abbatia Montiserrati ad Barcinonem in Hispania 

Ut turba solido constrata bitumine fervet 
quae nigrante solo Selma via ducit ad urbem 
egregiam, caput indomitae praestans Alabamae! 

Haud aliter fluvius tumefactis fluctibus altas 
mox egressurus praelambit gurgite ripas, 
immotae lentis circumstant frondibus orni. 

Omnibus ast una color est gradientibus unus, 
namque nigror quidam coeuntibus inficit ora, 
atque ebenum referunt spissi crispique capilli. 

Nullus conferto gradientum ex agmine clamor 
exoritur, liquidas compressum at murmur ad auras, 
qualis sedato delapsus gurgite Congus 
immensus nemora alta secat, procul atque remotis 
undarum raucus sonus exauditur in oris. 

Quid sibi corde volunt? Quid quaerunt, agmine certum 
denso iter ingressi? Socios quae causa coegit 
dissita quos genuit variis regionibus ora? 

Libertas: eadem est haec omnibus una voluntas. 

Qui nuper, natis caraque uxore relicta, 
pro dulcis patriae libertate atque salute 
sustinuere pii gratae discrimina vitae, 
nec timuere truci fortes occumbere morti, 
civili haud pariter cives nunc jure fruuntur. 

Quin, pueri nigra obducti caligine vultus, 
quamquam animus tener est illis, et lumina risu 


* Carminis argumentum sumptum est ex itinere, quod Americani, nigro 
colore insignes, duce Martino Luthero King, fecerunt. Qui a. d. XII Kal. Apr. 
anno MCMLXV Selma, ex urbe praeclara Alabamae rei publicae profecti, 
Montgomerium, quod est ejusdem reipublicae caput, contenderunt, ut aequata 
cum ceteris Americanis civibus Foederatarum Civitatum jura, omni discrimine 
deleto, sibi vindicarent. Cujus itineris complures cives, albo colore conspicui, 
participes fuerunt, qui ex omnibus Foederatis Regionibus convenerunt, ut 
justis nigrorum civium postulationibus auxiliarentur. Inter quos Viola Liuzzo, 
quae dum automato vecta una cum quodam nigro adulescentulo domum redit, 
duabus glandibus ab altero automato manuballistula projectis petita, una 
glande per collum transfossa, mortua est. 

blanda micant, sociis nequiquam brachia tendunt, 
incedunt albo qui membra colore decori, 
exercere sibi ut liceat cupientibus una 
ludos, qui pueros inter se cordibus aequant. 

Publica nulla adeunt aequali munera jure, 
segregibus miseram semper consumere vitam 
illis in luctu et tristi moerore necesse est. 

Qui cute procedunt alba persaepe superbi, 
sive viis urbis, seu ruris tramite amoeni, 
si tumidus labia occurrit quis, simus et ora, 
oblitus et nigrore genas, fastidia vultu 
produnt irati, aut risu torquentur amaro. 

Haeec secum volvit gradiens haud immemor, urbem 
qui petit infensam nullis grex praeditus armis. 

Heu, qui nos referat sollicitos ventus in Africam? 

Jam dudum cupimus visere quod nos genuit solum, 
nostris usque flagrat cujus amor cordibus unice. 

Mater, namque piis semper ines mentibus, Africa, 

nostrum olim deseruit quam miserum genus. 

Sed non sponte sua, ast impositum nave super mala, 
ut vinctum Oceanum compedibus traiceret feris. 

Tu nunc sola potes pectoribus sollicitudines 

tristes demere, quae saeve animos exagitant diu. 

Tellurem patriam visere quam dulce foret mihi! 

Fido quis memoret nunc animo gemmiferum solum, 
ignotasve memor quis doceat me immemorem vias? 

Semper sed tamen hoc exsilio demoror effero, 
glebae servus ubi frugiferae jam periit pater. 

Alba conspicui pridem homines despiciunt cute 
me temnuntque mali, membra rudi quod nigra sunt mihi, 

ac vitae fugiunt participem jungere me sibi. 

Cur? Nil paeniteat me esse nigrum! Pectore palpitat 
purus casto animus. Sum niger, at candida mens mihi est. 
Si me respicias ora nigrum lumine amabili, 

evanescet iners ut nebula hic qui color inficit 
atras usque genas, caeruleus nimbus uti polum. 

Ut sim membra niger, splendet amor pectore sub meo. 
Hunc expende, precor: tunc similis visus ero tibi. 

Haec tunc quisque sua commotus mente volutat, 
cum pede progreditur certo per amoena viarum. 

Ast ubi decedens sol summa cacumina tinguit 
arboribus, nitet et roseis jam nubibus aer, 
cum sibi quaerit avis magnis stridoribus artum 
deversoriolum, capite ut posito defessa sub alis 
una cum natis de nocte quiete fruatur, 
substat tunc sparsum viridantibus agmen in agris, 
exiguoque cibo paulisper membra refecti, 
inter se deinceps concordi rarius ore 
verba serunt, alius donec silet inde quietus 
post alium, caeloque omnes defixa sereno 
ora tenent, procul at trepidanti corde vagantur. 
Desuper arridet depictum sidere caelum 
innumero, facibusque nitet fulgentibus aer, 
luna polum tenui exoriens discriminat arcu, 
limosis querulusque gemit ranunculus undis, 
arboribus gliscit late frondentibus umbra. 

Nox atra in terris, micat ast in cordibus ignis. 

Nunc procul ad patriam sibi quisque redisse videtur 
atque tuam in tenebris speciem dignoscere tandem, 
Africa, quam nemo praelonga aetate revisit, 
quam tamen in fido nunc omnes pectore servant. 

Terras, heu, recolo mente pia memor, 
quas torret radiis sol male fervidis, 
venti at flamine vexant, 
verrentes calidum solum. 

Illic planities cum sabulis vagis 
nulla fructifera fertilis arbore: 
lentus mole camelus 

vadit momine cymbulae. 

Immenso ast spatio frondibus insitae 
aeternis siluae rore virent humi, 
vastis omne ferarum 
desaevit latebris genus. 

Nostrum illuc utinam nunc redeat genus 
demum saecula post plurima liberum, 
trascurrens mare salsum, 
servi quod superavimus! 

Illic et fluvii per siluas fluunt, 
audax lintre secat quos niger incola: 
interdumque fragosae 
saxis desiliunt aquae. 

Atrox innatat hic luminibus vagis 
praedarum cupidus dentibus ingruens 
infestus crocodilus, 

terraque ova premit catus. 

Hic et silva fremit simiolis frequens, 
qui cauda celeres germina tortili 
ramorum recidiva 
saltu corripiunt levi. 

Caute sentibus hic abditus intimis 
substat corde tremens hinnuleus, novas 
fragrans seu movet herbas, 
seu ventus folia arborum. 

Interdum teneras dentibus herbulas 
rivi propter aquas aut nemore invio 
carpit dammula dulces, 
heu, fati inscia proximi. 

Saevus namque leo, seu tigris impetum 
in tardam faciunt, atque necem inferunt, 
sedent ut male pasti 

praeda sanguinea famem. 

At vellem tamen hic elegere, nescius 
curarum, placidam in perpetuum procul 
omni compede vitam, 
exactam arbitrio meo. 

Nec me paeniteat quaerere callidus 
arcus auxilio, sicut avi, cibum, 
falsam aut piscibus escam 
undis proicere amnium. 

O quam dulce mihi nunc foret aviis 
errare in siluis, implicitos ubi 
ramos cum foliis et 

truncos conseruit nemus! 

At cum sideribus nox nitet, et polo 
fuscis luna micans nubibus exsilit, 
exhalare videtur 

mirus floribus tunc odor. 

Quod si forte animum per tenebras leves, 
divinum sonitum percipias vigil, 
caelum qui maria atque 
terram permeat intimam. 

Illic sorte queam propitia mori, 
oris spiritus ac dum superis volat, 
in tellure quiescam 
una cum proavis meis. 

Interea tenebris caelo jam noctis abactis 
sol oritur, tinguit roseaque cacumina luce 
arborum, et undantes subter exsuscitat umbras. 
Excitae aves laetis implent stridoribus arva, 
et circum sparsae per agros sibi pabula quaerunt. 
Omnes certatim nocturna cubilia linquunt, 
quae sibi quisque dedit, cupida sed carpere cuncti 
mente viam properant, urbis quo moenia gnavi 

infensae citius subeant. Denso agmine facto, 
durum iter ipsi iterant, qui nuper pectore dulcem 
expulerant tamquam victi spem, fortia certi 
nunc facere atque pati justa ut sibi munera dentur. 
Quo magis accedunt urbis sub moenia magnae, 
caelum nimbosis paulatim nubibus atrum 
occulitur, tristis late diffunditur umbra. 

Ast in corde facem praelapso ex tempore nutrit 
quisque suo, passus celeres quae illuminat usque. 
Tandem ad tecta pedum numeris concordibus urbis 
deveniunt. Hinc inde vias et compita multus 
armis ornatus miles deserta tuetur. 

Plurima sed dives jam pridem est clausa taberna, 
plurima tectorum nec non est juncta fenestra. 
Opprobia atque minae muris descripta domorum 
excipiunt lente gradientes passibus aequis. 

Quos ira accensus praeses scrutatur et urbis, 
in sede officii tantum modo clausus inepte, 
per rimas oculos frustra tenditque fenestrae. 
Procedunt tacite juncti justo ordine cuncti, 
nulla ex ore suo infesti convicia jactant. 

Qui tamen est tanti sapiens dux agminis, omnes 
haec rogat interdum socios: «Quid vos juvat?». Tlli: 
«Libertas!» clara respondet voce locuti. 

Concordes una sic progrediuntur honeste, 
concentu veluti patrio per moenia ducti, 
tamquam tacta erepent tantummodo tympana tandem. 
At secum interea haec taciti sub pectore volvunt: 

Quae vox ab arvis Virginiae venit? 

Qui fletus aures perculit ex Cuba? 

E Carolina exaudiuntur 

qui gemitus miserique cantus? 

Caliginoso pervenit aere, 
heu, maestus multis huc lacrimis modus, 
concentus et chordis ab Harlem 
flebilibus modulatus angit. 

At quem dolorem non tulimus gravem? 
Nostrum quibusnam jam opprobriis genus 
expers fuit? Vel quo flagello 
corpora non doluere nostra? 

Defixus olim funerea cruce 
inter scelestos flagitii reos 

humana clemens, Christe, damna 
morte tua scelerum luisti. 

Et nos, genas quos nigra cutis notat, 
quos prorsus albi despiciunt, tuo, 
aeque atque fratres discolores, 
sanguine tunc fuimus redempti. 

Fato ast iniquo nunc etiam mei 
nati superbo spreti odio gemunt, 
quamquam ferax haec terra nostro 
laeta labore viget dolenti. 

Poena at quod insons excrucior gravi 
non est molestum. Suscipio mihi 
omnes dolores atque luctus 

pro genere usque hominum libenter, 

aeterna non ut victima concidam 
ara perenni, praemia sed pius 
victricis haud incerta vitae 

ut referam in miserum dolorem. 

Quod, multa jam per saecula providis 
insons ruinis urgeor anxius, 
haud corde lamentor: supina 
gleba viret subeunte aratro. 

Frustra salutem nunc homines sibi 
quaerunt: quod illi solliciti valent 
afferre nequaquam labore, 

fors feret hoc nigra gens dolore. 

Formidolosis perdita somniis, 
prostrata dormis quae nimis, Africa, 
te solve funesto sopore, 

atque vigil nova conde saecla! 

Nunc totus ardet nubibus et polus 
late rubescit: sol oritur micans, 
qui luce pridem dormientes 
excitat aetheria refulgens. 

Fratres, quietem pellite desidem, 
nullis humi qua viribus inscii 
fati jacetis: vos, sorores, 
auxilio unanimos juvate! 

Vivo laborans germine parturit 
tellus recluso frugifero sinu: 
ex integro volventur anni 
propitii populis futuris. 

Mater, vetustis quae siluis lates, 
velox ubi errat pardus et avia, 
terram ungula signans fugaci, 
lustra petit necibus cruentus, 

oppressa curis quae gravibus doles, 
diro veterno denique te eripe, 
fractis catenis servitutis, 

Africa, surge, iter atque perge! 

Haec secum recinunt commoto pectore, donec 
per tacitam mutis procedunt civibus urbem, 
qui limis oculis adverso et corde sequuntur 
protinus aequato gradientes ordine passu. 

Ast ubi deveniunt claras ad praesidis aedes, 
illum nequiquam precibus conantur adire, 
ut quae jura petant urbana exaudiat aure. 

Haud secus ac cautes, tumidi frustra aequoris undis 
ardua quae petitur, saevis at fluctibus obstat, 
sic audire preces immobilis ille recusat, 
consilioque suo defixus denique perstat. 

nec quid fas, quid jus humano sanciat aequum 
omnino generi curat, sua dicta secutus. 

Ast illis ideo mens non demissior: immo 
infensos justis cives clamoribus urgent. 

Namque animis constans est omnibus una voluntas, 
oribus e tumidis vox et profunditur una: 

«Libertas», quae saepe vias et compita replet. 

Decidit interea saeptus sol nubibus atris, 
vesper adest maestis cunctis, quibus advenit hora 
qua frustra impigri tantisque laboribus actis 
agmine nocte domum repetant instante soluto, 
quisque suam. Jam discedunt, sed semper eadem 
inter se certa conjuncti mente tenaces, 
jure pares ut sint, omni discrimine dempto. 

Tu quoque, longinqua natis in urbe relictis, 
venisti, Viola, huc audax cum pluribus una, 
justitia ut victrix servetur legibus aequa. 

At tibi in ore rosae florent et lilia, fulgent 
atque superciliis subter tua lumina, flavo 
crine nites, caput intortis circumdata cirris. 

Nunc properas remeare domum sed omnia circum 
caligant loca paulatim gliscentibus umbris. 

Cauta ideo automato procedis: dant tibi lucem 
atque viam monstrat accensa electridis unda 
fulgur®, quae nitido lustrant funalia terram. 

Frigidus ac tenuis de caelo decidit imber, 
automatique vitrum stillis inlapsus opacat, 
itque reditque volans alterno regula motu, 
longius ut pateant oculorum per vitra visus. 

Triste quid exhalat lambitque bitumine tectam 
foeda viam consaepta palus frondentibus alnis. 
Perfusus dormit languentia membra sopore, 
qui puer albenti dextra niger adsidet illi. 

Cum subito automatum nullo clangore tubarum 
alterum adest, pariter quod currere pergit 
tamquam si comes esse viae sociusque laborum 
nocte velit. Viola exsultat commota inopino 
praesidio, tristique metu prope corde soluta. 
Extemplo fractus duplex fragor increpat, atque, 

decidit ut calamo succiso molle papaver, 
narcissusve tener, vel sole nitens hyacinthus, 
tunc caput effuso Viola udum sanguine flectit, 
perpetuoque operit fulgentia lumina somno. 

Horruit humanum genus atro crimine tactum, 
nec suadere sibi poterant in cordibus aegra 
invidia caecoque odio tam saeva agitari, 
ut teneram possent inimici caedere vitam, 
justitiamque mali omnino vi tollere sanctam. 
Frustra: namque tuo, Viola, ipso sanguine foedus 
perpetuum est junctum. Mox illucescet et ille 
felix optatusque dies, cum insana simultas 
decidet ex animis hominum, nec qui color artus 
aequales decoret mortalibus, albus an ater, 
intererit nil, ast omnes cogemur in unum, 
concordesque erimus nullo discrimine fratres. 


Prof. Theodorus Ciresola 

Viale Brianza, n. 22 

MEDIOLANI (20127 Milano) in Italia. 



ORATIO PRINCIPIS CARTHAGINIENSIS 


LIV., 21, 18, 4-12 

—de Sagunto, jure everso, et de bello quod inter Romanos 

et Poenos imminet — 


Aliam proponimus T. Livii orationem, quam ex parte 
tantum adnotationibus declaramus. 

Legati, qui, Carthaginem missi, Romam redierant, 
omnia hostilia esse rettulerunt atque Sagunti excidium 
nuntiarunt. 

Tunc tantus, hoc audito nuntio, patres cepit maeror 
atque misericordia sociorum —qui indigne perierant —, 
tantus pudor non lati auxilii et ira in Carthaginienses, 
tantusque simul metus de summa rerum, ut si jam ad 
portas Romae hostis esset. 

Compositis tamen rebus ad bellum, ut aequa justa¬ 
que omnia ante bellum fierent, legatos Carthaginem mit¬ 
tunt ut per cunctarentur utrum publico an privato con¬ 
silio Hannibal Saguntum oppugnasset, quod si publico 
consilio factum faterentur, populo Carthaginiensi bellum 
indicerent. 

Cum autem legati Carthaginem venissent et Q. Fa¬ 
bius id unum quaesisset, tum unus ex principibus Car¬ 
thaginiensibus contendit Poenis licuisse bellum Sagunti¬ 
nis denuntiare, cum in pacto, cum Hasdrubale icto, de 
seguntinis nihil esset cautum. 

In qua oratione animadvertenda sunt: 

1. dicendi genus medium esse videtur siccum et gra¬ 
vibus sententiis distinctum; 

2. periodi non tam amplae sunt ut in oratione 
Alorci, et mitiore quodam procedunt cursu: quo et sen¬ 
tentiae captu sunt faciliores; 

3. crebrae membrorum oppositiones, quas ut com¬ 
modius percipias, orationem speciali modo infra dige¬ 
rimus. Ibi enim non tantum verba verbis opponuntur, 
quo concinnitas et parallelismus enascitur, sed et sen¬ 
tentiae aliae aliis perpetuo repugnant. 



66 


J. M. Mir , C. M. F. 


LIV., 21, 18, 4-12: 


4 «Praeceps vestra, Romani, et prior legatio fuit, 

cum Hannibalem tamquam suo consilio Saguntum oppugnantem deposcebatis; 
ceterum haec legatio verbis adhuc lenior est, 

re asperior. 

Tunc enim Hannibal et insimulabatur et deposcebatur; 


5 nunc ab nobis et confessio culpae exprimitur. 

et ut a confessis res extemplo repetuntur. 


6 Ego autem non privato publicone consilio Saguntum oppugnatum sit 

quarendum censeam, 


sed utrum jure an injuria. 


7 Nostra enim haec quaestio et animadversio in civem nostrum est, 

quid nostro aut suo fecerit arbitrio; 

vobiscum una disceptatio est, 

licueritne per foedus fieri. 

8 Itaque quoniam discerni placet, quid publico con 3 ilio, 

quid sua sponte imperatores faciant, 
nobis vobiscum foedus est a C. Lutatio consule ictum, 
in quo cum caveretur utrorumque sociis, 
nihil de Saguntinis —necdum erant socii— cautum est. 

S At eo foedere, quod cum Hasdrubale ictum est, Saguntini excipiuntur. 
Adversus quod ego nihil dicturus sum, nisi quod a vobis didici. 

10 Vos enim quod C. Lutatius consul primo nobiscum foedus icit, 

quia neque auctoritate patrum nec populi jussu ictum erat, 

negastis vos eo teneri; 

itaque aliud de integro foedus publico consilio ictum est. 

11 Si vos non tenent foedera vestra 

—nisi ex auctoritate aut jussu vestro icta—, 
ne nos quidem Hasdrubalis foedus 
—quod nobis insciis icit—, 
obligare potuit. 

12 Proinde omittite Sagunti atque Hiberi mentionem facere, 

et, quod diu parturit animus vester, 
aliquando pariat.» 

13 Tum Romanus sinu ex toga facto «Hic» inquit «vobis bellum et pacem 
portamus: utrum placeat, sumite». 

Sub hanc vocem haud minus ferociter, daret utrum vellet, 

succlamatum est. 


14 


Et cum is iterum sinu effuso bellum dare dixisset, 
accipere se omnes responderunt et, 

quibus acciperent animis, 
isdem se gesturos. 

Praeceps: adjectivum initio sententiae praepositum, quod 
multiplici ratione eminet: quia praecedit et simul separatur a 
suo substantivo (legatio) eique praeponitur. Hoc est igitur prae¬ 
cipium orationis vocabulum, in quo vox fortiore quasi ictu inni¬ 
titur, resque sensu confirmatur («Romani: legatio vestra prior 
fuit etiam praeceps»). 

vestra: praestat antepositione et separatione a substantivo. 

Romani: locus vocativi proprius: post aliqua verba, non ini¬ 
tio orationis: inspice quo modo in mediam orationem procedat 
et quasi in medium arcum prostet: 

Romani 

Praeceps vestra et prior legatio fuit. 

et: sensu suo primigenio —quo cum particula graeca ts con¬ 
jungitur — et valet: «etiam, quoque» (cfr. Ernout-Thomas, Syntaxe 
latine 2 , 1964, § 424, p. 440). 

prior: praestat ex praecedenti particula copulativa-confirma- 
tiva et. 

fuit: locus verbi communis: in fine orationis. 

cum Hannibalem: cum temporale: «eo momento, eo tempore 
quo»; Hannibalem: initio propositionis temporalis elucet. 

tamquam: haec particula inducit propositionem comparati- 
vam-condicionalem: in qua comparatio hypothetica inest; aliquan¬ 
do particula condicionalis si deest et restat tantum modo com¬ 
parativa tamquam. —Modus est subjunctivus: nam hae oratio¬ 
nes comparativae-condicionales —praesertim vero cum particulis 
quasi, tamquam, (si) — severiore consecutione temporum ad- 
stringuntur: «Aristippus, quasi animum nullum habeamus, corpus 
solum tuetur» Cic. Acad., 2, 139. «Parvi primo ortu sic jacent, 
tamquam omnino sine animo sint». 

Hic tamen, et alias, hanc particulam ( tamquam ) conjunctam 
cum participio habemus ( tamquam oppugnantem ): quod raro 
apud Ciceronem et Caesarem legimus, frequentius tamen apud 
Livium et scriptores posteriores. 

Ernout-Thomas, Syntaxe lat., § 380-382, pp. 388-390; 

Mi-nge, Repetitorium der lateinisclten Syntax und Stilistik 14 , 
1965, n. 392, Anm. 3; 

M. Bassoi.s, Sintaxis latina, 1963, vol. I, n. 405, p. 386. 

suo: substantivum praecedit, ideo praestat; opponitur consilio 
Poenorum ( = nostro). 

consilio: ut comparatio et oppositio acrius perspiciatur (suo 
X nostro) particulae tamquam proxime subjungitur. 

oppugnantem: aptius ct frequentius, ut supra diximus, tam¬ 
quam (si) oppugnasset. 

deposcebatis: verbum compositum quo, fere semper, verbi 
actio momento facta significatur; intentior notio et vis verbi et 
ex forma incohativa — sc — et ex praeverbio intentivo de — enas¬ 
citur, quo sensus verbi pressius definitur; posco est verbum inco- 
hativum quod etymologice cum vocibus preces, precor, procus 
conjungitur, cfr. Ernout-Mfullet, Dictionnaire etymologique de 
la langue lat. 4 , 1959, s. v. posco). —Animadverte gravissimam 
clausulam: oppugnantem deposcebatis. 

ceterum: apud Sallustium, Livium, Tacitum saepe idem valet 
ac sed. 

Ernout-Thomas, § 430, p, 448. 

verbis adhuc lenior est: praeponitur vox verbis et sejungitur 
a lenior, quo amplius praestat. 

adhuc: refertur semper ad. tempus praesens [ = «ad hoc tem¬ 
pus»], et dicitur etiam nunc in propositionibus affirmativis et 
nondum in negativis. Quod si sensus ad rem praeteritam refer¬ 
tur, dicitur etiam, etiam tum, tum etiam, ad id (illud) tempus, 
ante illum diem. Attamen, apud Livium et alios scriptores habe¬ 
tur in praeterito et futuro: «Cum vigerem adhuc viribus» Liv., 
28, 40, 10 [alors que j’etais encore — entonces cuando aitn esta- 
ba — allora quando io era ancora). — Hic vero Livius utitur 
adhuc cum comparativo (adhuc lenior), quod apud Ciceronem 
non invenitur, pro etiam: «Dic etiam, clarius» ( = adhuc). «Adhuc 
difficilior» (Quint. Inst. orat., 1, 5, 22). 

Mfnge, Repetitorium, n. 477; 199, 6. 

Paoi.i, Scriver latino 2 , 1965, § 182, 1-2. 

re asperior: maximam habes sensus oppositionem seu anti- 
thesim: quae ut augeatur neque conjunctio adversativa (sed) 
adhibetur ( = asyndeton), neque verbum in extrema orationis 
parte («re asperior» — est); estque vera «concinnitas», in qua 
tamen altera pars cum priore duobus tantum verbis consonat: 

verbis adhuc lenior est, 
re asperior. 


Summa in fine periodi brevitas 
tium inequalitatem (desequilibrio) p 
vet (cfr. Marol/.i;au, Stvlistique lat. 


—cum oppositione— et par¬ 
ari t et rei admirationem mo- 
p. 298.); quae ex clausulis 

significantiora etiam fieri videntur, altera enim finit cretico et 
paeone primo, altera vero tantum paeone primo: 

verbis adhuc lenior est, 
rc asperior. 

Tunc: quod adverbium initio orationis praestat, praesertim 
ex oppositione cum sequente nunc. 

enim: locus in oratione aptus; nam semper postponitur. 

et... et...: quibus particulis inducitur enumeratio; et inest 
in verbis quaedam gradatio et parallelismus —amplior et pro¬ 
ductior in altera parte—: 

Tunc enim Hannibal et insimulabatur et deposcebatur; 

nunc ab nobis et confessio culpae exprimitur et ut a 

confessis res extemplo repetuntur. 

insimulabatur: insimulare est 'aliquem crimine [falso] accu¬ 
sare' (conjungitur cum similis — assimilo — dissimilo...). 

confessio culpae exprimitur: on veut tirer de nous a toute 
force un aveu de culpabilite (Gaffiot, Dictionnaire illustre latin 
frangais, s. v. exprimo) — se nos quiere arrancar la confesion 
de nuestra culpabilidad — si pretende, si esige da noi la confes¬ 
sione della colpa. 

res: Romani, aliquando voces indefinitae et generalis signifi¬ 
cationis usurpant, quin tamen sensus obscurus fiat; adhibent vo¬ 
cem res, quae saepe locum tenet substantivi magis definiti, de 
quo supra actum est, aut cujus sensus facile percipitur: 

«Res praetoribus nota erat» ( = secretum ) Cic., in Cat., 3, 2, 6; 

«Audita re» ( = eventus) Cic., Ibid., 3, 3, 7; 

«Res loquitur ipsa» ( = ea quae facta sunt, eventus ) Id. pro 
Mil., 20, 53. 

«Minime mirum si ista res adhuc nostra lingua illustrata non 
est» ( = historia) Id., de orat., 2, 13, 55. 

Berger, Stylistique lat., § 105 bis, p. 286; 

Gandino, Lo stile latino, V, 3, 21; 

Issele, De latinorum sermone, n. 10. 

extemplo: 'ilico, statim, ex tempore, e vestigio, confestim, 
protinus, continuo; proprie = continuo ab exitu ex templo, id 
est protinus, sine ulla mora. 

repetuntur: animadverte sensus conexionem in tota periodo 
cum parallelismo et antithesi: 

et insimulabatur [ = crimine falso accusabatur] 

et confessio culpae exprimitur [ = quod est omnino contrarium 

superiori verbo accusaba¬ 
tur; nam qui tunc accusa¬ 
bantur, nunc culpam confi¬ 
teri tenentur ut veri rei: er¬ 
go non fuerat falsum cri¬ 
men]. 

et despocebatur [ = deposcere est Vehementer postulare'; cfr. 

supra Liv. 21,6,8: «ad ducem ipsum in 
poenam foederis rupti deposcendum»; et 
Id., 31, 10, 13 J; 

et ut a confessis res extemplo repetuntur [ = tunc Hannibalem 

postulabatis; nunc autem, a nobis culpam 
nostram confitentibus, res repetuntur, id est 
de illato damno compensationem expostu¬ 
latis]. 

Numerum considera: 

insimulabatur et deposcebatur 
extemplo repetuntur. 

6 Ego: praestat eo quod: 

—• apponitur, 

— maxime a verbo separatur \ego... censeam ], 

— [universae praeponitur orationi], 

—• ex oppositione quae apparet in adversativa 
«sed utrum...» 

autem: intime cum ego conjungitur atque majorem tribuit 
vim: ego autem = «ego ex mea parte». 

non: eminet, nam separatur a suo verbo: non... senseam. 

privato publicone: haec adjectiva substantivo consilio prae¬ 
ponuntur: quo eminent. — Ne: particula quae adhibetur in quaes¬ 
tione indirecta disjunctiva; frequentius habetur: utrum... an: 
«non censeam quaerendum [esse|: utrum privato consilio an 
publico Saguntum oppugnatum sit»; hoc tamen loco tantum 
adhibetur — ne in altera quaestionis parte ut alibi: «Adeo ut in 
incerto fuerit... vicissent victine essent» Liv. 5,28,5. 

Hac tamen quaerendi ratione usus est Livius fortasse quia 
infra habetur utram jure an injuria. 

Saguntum: in media oratione, sed praestat. 

oppugnatum sit: proxime pendet a quarendum [essej; ita 
verba hujus sententiae digerere oportet: «ego autem non cen¬ 
seam quaerendum [essej Saguntum privato publicone consilio 
oppugnatum sit». — Oppugno = ob-pugno: 'aggredior, adorior, 
invado, impugno'. 

II 

quaerendum: ut supra dictum est, pendet a censeam: «non 
censeam quaerendum»; et hoc verbo interrogatio indirecta du¬ 
plex inducitur sine particula utrum in prima parte, et — ne tan¬ 
tum in altera. 

censeam: subjunctivus deliberativus, notione adjecta succen¬ 
si commotique animi: quo subjunctivo de re agenda quis quaes¬ 
tionem ponit; particula negativa est non: quae hic adhibetur 
non... censeam. 

Hunc subjunctivum deliberativum saepe nos alio modo ver¬ 
timus in nostras linguas: 

quid faciam? was soli ich thun? 

que voy a hacer, que debo haccr? 
che fare, cosa devo fare? 
que faire? que dois-je faire? 

utrum jure an injuria: consequitur alia interrogatio indirecta 
duplex, sed adhibitis usitatis particulis: utrum... an. — Jure - 
injuria: sunt ablativi modi (Cfr. Ernout-Thomas, & 117, p. 96). 
Alterius partis periodi brevitatem, in qua «verba» desunt, iterum 
animadverte. 

Nostra: maxime praestat: 

— quia substantivo praeponitur, 

— ex disjunctione cum ipso substantivo, 

— ex sensu auctivo seu intentivo: nam est 

luculenta cum voce vobiscum, in al¬ 
tera orationis parte, oppositio. 

quaestio: la inchiesta — el investigar, el inquirir, — enquete, 
information, soumettre a la question. 

animadversio: 'vituperatio, reprehensio, incusatio; poena’. 
Quod si hoc loco animadversio 'poenam, punitionem’ valet, hac 
ratione sententia distribuenda et intellegenda est: «haec enim 
quaestio —quid nostro aut suo fecerit arbitrio— atque animad¬ 
versio in civem nostrum nostra est». Vide igitur quo modo 

nostra emineat quidque significet; hoc ad nos pertinet, hoc 
nostrum est. 

civem: civis non 'concivis'; hoc enim substantivum posterio¬ 
ris est aetatis. 

nostro aut suo fecerit arbitrio: bis in oratione eminent et 
quia possessiva praecedunt et quia a substantivo sejunguntur. 

est... fecerit: consecutione temporum haec verba apte inter 
se conferuntur; fecerit: in subjunctivo, quia est propositio inter¬ 
rogativa indirecta [ = quaestio est... quid fecerit], et refertur 
ad rem praeteritam. 

vobiscum: initio orationis ex oppositione seu antithesi cum 
priore membro: nostra X vobiscum [ = nostra cum vobis]. 

una: magna ornatur vi, ex antithesi. 

licueritne: a verbo licet. 

8 Itaque: particula «conclusiva», qua aliquid, ex iis quae supra 
dicta sunt —ex facto aliquo— colligimus; conectit igitur duas 
sententias quarum altera consectaria e superiore infert; praeit 
semper orationi [itaque: « ita-que »: initio significat: et aussi — 
y asi, y de esta manera]. 

Paoli, Scriver latino, § 287; 

Berger, Stylistique lat., § 153; 

Issel£, De lat inorum sermone, n. 267; 

Llobera, Grammatica classicae latinitatis, Barcinone, 1920, 
n. 381; 

Bassols, Sintaxis. lat., II, n. 130. 

quoniam: initio sensu temporali —qui est apud Plautum, 
Trin., 14; Mil., 129-130— adhibetur; deinde sensu tantum causa¬ 
li: poiche, dal momento che — du moment que, puisque — pues- 
to que, ya que. —Particula composita ex quom {cum) et iam = 
quon-iam. 

Ernout-Thomas, Synt. lat., 345 b, p. 347; 

Ernout-Meillet, Dictionnaire etymolog., s. v.; 

Paoli, Manuale Sint, lat., § 295, 3. 

Animadverte: itaque conjungenda est cum propositione prin¬ 
cipali: «nobis vobiscum foedus est... ictum»; quoniam conectitur 
cum «discerni placet». 

discerni placet [dis-cerno: 'separando (dis-) video (cerno)’ = 
distinguo]: «si vuol fare una distinzione». Haec autem oratio 

inducit interrogativam indirectam, quae sequitur: quid... fa¬ 
ciant. 

quid... quid: vehementiore animo dictum, ex repetione ( quid... 
qtdd), quam si tantum dixisset: «quid publico consilio aut sua 
sponte imperatores faciant». 

publico consilio: adjectivum determinativum seu discretivum, 
quod —ut scimus— plerumque subsequitur; publicus tamen ex 
ipsius adjectivi vi et sensu saepius in oratione eminet (ex oppo¬ 
sitione cum adj. privatus ) et ideo praecedit. 

sua sponte: possesiva sunt discretiva seu discriminantia; qua¬ 
re substantivo subeunt ( pater noster — frater meus...); at prae¬ 
cedunt in locutione sua (tua, mea) sponte, et hic ordo fere sem- 
per a Caesare et a Cicerone servatur: quia res, a se ipso facta, 
signanter asseritur. 

Marouzeau, Ordre des mots en latin, vol. complem., n. 49. 

nobis vobiscum: voces, quae singulari quadam ratione oppo¬ 
nuntur aut conjunguntur, saepe juxta ponuntur; cfr. supra in 
oratione Alorci Liv. 21,13,2: «quod mihi vobiscum »; «vestra 
vos... arma» (Ibid., 4), «ab Romanis vobis » (Ibid ;); «fortuna 
vestra vobis suadet» (Ibid. 8) (cfr. Palaestra Latina, 38 (1968), 
158-161). 

Est... ictum: verbum esse, usitatiore forma, subsequitur par¬ 
ticipium (ictum est); praecedit verbum esse cum hujus verbi actio¬ 
nem seu vim vehementer confirmatam volumus; hoc loco et ver¬ 
bum est eminet, quia praecedit, et ipsum participium ictum, in 
quod mens quasi defigitur, quia a verbo (est) separatur. 

utrorumque: praeest sociis, et praestat; «mentre si presero 
precauzioni; benche si desse garanzia per gli alleati d'ambedue». 

nihil de Saguntinis cautum est: Saguntinis est nomen prae¬ 
cipuum, et eminet quia parenthesi a verbo (cautum est) disjun¬ 
gitur; atque ex eadem parenthesi et disjunctione cautum est 
elucet. 

necdum = nondum. 

erant: positio media verbi. 

eo foedere: is —sicut et alia pronominalia (aliquis, quidam, 
nullus...) — plerumque praeit, praesertim cum inest orationi, 
aut in ea intellegitur quaedam oppositio. 



7-1 


J. M. Mir, C. M. F. 


— Quae consequuntur brevius enodamus — 

adversus quod: nos in nostras linguas concreto modo vertimus 
[dontra esta objeccion — contro questa obiezione ]. 

Ego: apponitur, separatur a verbo, opponitur a vobis. 

10 Vos: quod conjungi debet cum negastis vos..., et opponitur 

nobiscum... icit. 

* 

quod: praeponitur suo antecedenti ( foedus) ab eoque sejun¬ 
gitur. 

auctoritate patrum: communis positio. 

populi jussu: contrario positio (pracedit genetivus ); sed vul¬ 
gata et fere immutata, ut in aliis formulis: plebis, scitu, senatus 
consultus, juris peritus, cet. 

negastis [sostenete che non]: praecedit. 

aliud: sejungitur a substantivo (foedus). 

11 Si vos non tenent foedera vestra 

— nisi ex auctoritate et jussu vestro icta 
ne nos quidem Hasdrubalis foedus obligare potuit. 

— quod nobis insciis icit — 

Animadverte sententiarum et vocabulorum oppositionem, pa- 
rallelismum chiasmum, in superiore oratione. 

12 omittite: initio orationis: verbum in imperativo. 

Sagunti atque Hiberi mentionem: genetivi praecedunt. 

diu parturit: positio media verbi; praestat praesertim ex ad¬ 
verbio diu, quo difficultas enitendi ( pariendi) subtilius signifi¬ 
catur. 

aliquando pariat: parallelismus cum sententia superiore: 

diu parturit animus vester, 
aliquando pariat. 


Josephus M. Mir, C. M. F. 

In Instituto Pontificio Altioris Latinitatis Professor 
In Urbe Roma 



D F R H C OSMONAU 'I I C A 

(eam, quae in n. 205 est edita, pars quinta sequitur) 


(XLIII) Quincto idus octobres, a. MCMLXVIII: hora jam inita 
nona (latino more computata), seu (italice) quarta post meridiem, 
interjectis biennii indutiis, ex quo tres cosmonautae, quendam in su¬ 
blimia jactum simulantes, ob conflagratam flammis capsam, in qua 
positi jacebant, inopinam obierant mortem, ex praecipua Sede, aethe¬ 
riis missionibus efficiendis constituta, seu ex illa Foederatarum Ame- 
ricae Civitatum plaga, quam Cape Kennedy dicunt, aeronavis, cui no¬ 
men Apollo 7, sublimius est rapta, igneo jaculo pro vectore propel¬ 
lente, quod Saturno 1 B appellant. Ipsam tres americani cosmonau¬ 
tae habitant, Walter Schirra, qui, gubernatoris munere fungens, tur¬ 
mae praeest, quippe veteranus tertium hunc jam perfecerit volatum, 
Walter Cunningham, Donn Eisele, de spatii aerii inceptis tirones: 
omnes ea de causa altiora petentes, ut ad quandam Terrae orbitam, 
jam praestitutam, perveniant eamque aliquandiu percurrant usque 
ad aliam aliamque magis ac magis altam persequendam orbitam, ut 
quodammodo altitudinis voluptatem, quam dicamus, praesentiant, 
cum in altiora eos abire aliquando oporteat, ut ad Lunam versus 
contendant. 

Medio vix ab inita orbita peracto itinere, en Schirrae jam plena 
auditur vox: «Omnia pulcherrima, tamquam per somnium, videmus». 
Mox autem: «Quicquid est circum nos fusum adeo inusitatum peni¬ 
tus videtur, ut tantum ingenii vis cogitare possit. Quam beatos nos- 
met aestimamus!» Et pallulo post: «Hoc ipso temporis momento In¬ 
sulas Fortunatas, vulgo Canarias supervolamus. Quam indignum non 
et vosmet, sicut et nos, haec loca admirari stupentes!» A peritis rei 
cosmonauticae viris atque opificibus, quorum scientiam haud falla¬ 
cem omnibus constat esse, praevisum est hanc capsam Apollo unde¬ 
cim dies circum Terram ferendam; mox ad Bermudas insulas, in 
Oceano Atlantico, devolaturam, centum sexaginta tribus exactis orbi¬ 
bus. An omnia prospere evadent? In eo summa rerum consistit: 
utrum difficultates oboriturae sint necne in negotiolis quibusdam 
obeundis ac perficiendis, quae ad caeli siderumque pervestigandorum 
disciplinam attineant. 

En, interea, medio jam tertio peracto orbe, altera ex duobus Sa- 

turni partibus a capsa Apollo ad tempus sejuncta est, quae, non ita 
multo post, propius celeriter accedens, illam arreptam sibi rursus 
adiciet. Subsequenti enim die, capsa, quam ipse Schirra gubernat, 
cum jam triginta horarum iter peregerit, alteram illam Saturni par¬ 
tem persequi coepit, quae pridie, ut superius diximus, sejunxerat, 
donec viginti circiter passuum spatium interjecerit ab ea; quam cir¬ 
cum postquam per dimidiam fere horam est quasi saltatim acta, ipsa 
demum secessit: illud, igitur, quod franco-gallico sermone «rendez- 
vous» dicunt, latino vere «adventum» vel «congressum», prospere quo¬ 
dammodo evasit. Haud felix item fuit experimenti exitus, quo capsa 
Apollo persequi et aequare temptaret naviculam Lunar Module I, a 
se ipsa jam pridem sejunctam, ut aliam orbitam iniret, eo videlicet 
consilio ut duarum cosmonautarum receptionem simularet, quos, e 
Luna pervestigata reversos, in Terram reduceret. Nam, ostiola, qui¬ 
bus est extrema capsa instructa, arcte clausa steterunt. 


Aliud magni momenti experimentum, postridie ejusdem mensis 
idus, temptatum est, cum ipse capsae gubernator Schirra, unam e plu¬ 
rimis automatis fibulis tractando, quae composite ordinatimque sunt 
intus in eadem capsa instructae, in aliam sublimiorem orbitam 
translatus sit, mille passus ac sescentos a priore distantem; idem, 
biduo post, effecit ut, aliam etiam orbitam sublimius initurus, a Terra 
quadringenta quinquaginta circiter chilom. distaret: quod ad cir- 
cumlunare volatum parandum quam potissimum sit nemo neget. 


Undecimo tandem kal. novembres, duodecimo temporis puncto, 
vel, ut distinctius dicamus, minuto, post meridiem (italice computa¬ 
tum), aeria capsa Apollo 7, ex eo quod praevisum erat, undantia 
Oceani aequora attigit, centesimo sexagesimo tertio terrestri peracto 
orbe. A milibus passuum duodetriginta circiter navis aerovehiculis pro¬ 
pulsandis instructa exspectabat dum cosmonautae per ostilium cap¬ 
sae in conspectum venirent, quos ab auto-gyro, ad perpendiculum 
descendente, in supernis ipsius navis constratis depositos, reciperet. 
Quod est sine gravi difficultate effectum, praeterquam quod eandem 
capsam ad lineam rectam componi oportuit, cum, aestuoso fluctu per¬ 
cussa, oblique prius, mox. vertice deorsum verso, ipsa descenderet. 
Manifesta gaudii ac laetitiae ferebant indicia hi tres viri, quippe in¬ 
consuetam rem tam prospere perfecissent. 


(XLIV) Septimo kal. novembres, a. MCMLXVIII, aeria capsa, cui 
nomen Soyuz 3, quod «Unio» latine interpretatur, e regione Foedera¬ 
tarum Russiae Civitatum, quae est machinis ad inane spatium pro¬ 
pellendis constituta, ingenti igneo jaculo, pro vectore, jacta est, semi¬ 
hora ante meridiem, seu sexta, inita latine computata. 

Eidem unus ex praefectis aeriae classis est impositus, russicus ci- 

vis Gcorgv T. Beregovoi, actalc jam adultus, cum quadragesimum 
septimum annum ageret, cui nondum praenuntiatum est quaenam 
explenda mandata fuerint. Mos est enim apud russicos rei cosmonau- 
ticae eruditos silentio tegi quicquid consiliorum ceperint. 

Primo jam volatus circum Terram die, cosmonauta operam dedit 
ut alteram capsan Soyuz 2, non habitatam, superiore die propulsam, 
persequeretur, quin etiam aequaret: quod quidem usque ad ducen¬ 
tesimum fere passum ab illa explere potuit automataria tantum instru¬ 
menta adhibendo, reliquum vero spatii per se ipse manuali recogni¬ 
tione completurus. Ita, illud, quod gallice «rendez-vous» dicunt, lati¬ 
no vero «congressum», optime evasisse videtur. Idem, iterum, postri¬ 
die Beregovoi perfecit. A Russica pervulgandis rebus Sede certiores 
facti sumus de nuntio, quod in Terram cosmonauta miserit, amicos 
sociosque allocutus: «incursum 1 2 in aetheria maximo prosequi ordi¬ 
ne». Orbita, quam capsa percurrere pergit, eadem fere est ac primae 
Soyuz, illum vehentis cosmonautam Wladimirum Komarov, qui, prae¬ 
ceps ex alto in terras dejectus, perfractis membris, obisse memoriae 
traditur 3 . 

Tertio kal. novembres, hora matutina quarta semis circiter apud 
Moschos (altera semis circiter apud Italos), capsa Soyuz 3, postquam 
quatuor vix exactos dies Terram circumiit, remisso demum delapsu, 
in praestituta finium russicorum regione se deposuit; quod effici po¬ 
tuit adapertilium umbellarum ope, ne in solidum, celerius descendens, 
solum offenderet. Quod autem citius quam pro communi conjectura 
cessavit volatus, in suspicionem inducere potest: num quid acciderit 
impedimenti, quo experimenta expleri nequirent. Ceterum, volatus 
propositum ad id praecipue intendisse videtur: ut capsa remisse ac 
leviter Terram attingeret; quod est re vera perfectum. 

(XLV) Tertio idus novembres, a. MCMLXVIII, e Sede pervulgan¬ 
dis rebus, quae ad Foederatas Russiae Civitates attinent, inopinatum 
nuntium, allatum est: quandam capsam, Zond 6 nomine signatam, iter 
per sublimia spatia pergere, quod, jam aliquot ante horas initum, 
propius lunares oras rei cosmonauticae periti futurum praeviderent, 
ut finem haberet cum eadem capsa in orbitam lunarem immissa cir¬ 
cum Terrae satellitem volare coepisset. Eadem autem Sedes nihil om¬ 
nino pervulgavit de hujus itineris proposito; ex conjecturis tamen 
colligi licet idem adeptum lore satis, quod paulo ante alia hujusmo¬ 
di capsa, Zond 5, adeptum fuerit: ut compertum scilicet habeatur 


1. quo vocabulo, e rei militaris more sumpto, 
aitunlui*. 

2. v. «Palakstra Latina» n. 199, pag. 127 (a. 1967). 


familiarissime 


tussici 



78 


Januarius Marinelli 


quomodo se gerant machinulae atque instrumenta varia, quae intus 
in ipsa capsa constituta sint 3 . 

Postridie ejusdem mensis idus, vix comperiri potuit capsam Zond 6, 
post aliquot expletos terrestres orbes, in altiorem orbitam se im¬ 
misisse; cum itaque lunares oras propius accessisset, circum satelli¬ 
tem duorum milium et quadringentorum chilom. spatio se brevi vo¬ 
latu tulisse. Post triduum demum Russica pervulgandis rebus Sedes 
pro comperto nuntiat capsam Zond 6, expletis mandatis, si qua ma¬ 
nifesta patuerint, Terram levi lapsu attigisse, in ipsa, quae praestituta 
fuisset, russica regione, prima ac semihora post meridiem (italicc 
computata). 

Experimentum, quam quod maximi momenti, hoc referendum vi¬ 
detur: fieri nempe potuisse, ut absque adapertilis umbellae ope quae¬ 
dam capsa terrestre solum leniter tangeret, cujus cursus non jam 
ballistaria arte, seu machinali impulsu, verum aerodynamismi, qui 
dicitur, ope, seu per aeris pressi vim, infrenaretur. 

(XLVI) Duodecimo kal. jan. MCMLXVIII, ipso temporis momen¬ 
to, ex horarum indice subtiliter signato, quod erat antea statutum, 
quinquagesimo primo nempe post septimam horam a mane (italico 
more computatam), ex illa Foederatarum Americae Civitatum regio¬ 
ne, quam Cape Kennedy appellant, astronavis, ingenti mole, Apollo 8 
nuncupata, igneo jaculo pro vectore propellente, quod Saturno 5 di¬ 
cunt, in immensum est projecta spatium, lunarem orbitam petitura. 
Ejusdem tres viri, rei cosmonauticae peritissimi, capsae impositi ve¬ 
huntur: Franck Borman, James Lovell, William Anders, quos nun¬ 
quam quisquam alius praecessit, quin post gravitatis superatam vim, 
quae in medium Terrae orbcin vergeret, ad lunarem orbitam perse¬ 
quendam iter facere pergeret. 

Ubi extremum temporis spatium, singula in contrarium numeran¬ 
do momenta, finierunt (italice: terminarono ii conto alia rovescia) 
qui rebus ad volatum pertinentibus praesunt, en ingens ac versicolor 
flamma statim conflatur, cujus fumo, denso crassoque, jaculum Sa¬ 
turno 5 circumvolvitur, paene etiam celatur: varii flammae colores 
inter fumi nimbos refulgent sicut quoddam multicolor maris aequor. 
Quidam se extollens fusus conspici potest, candescens, cosmonautiim 
capsam in summo gerens vertice. Duodecim vix temporis momentis 
exactis, astronavis circumire Terram coepit, postquam prima e tribus 
partibus, quibus jaculum Saturno 5 constat, sejuncta per se ipsa est! 
Cum semel iterumque illam circumierit, en altera jaculi pars eicitur, 
ut celeritas augescat, donec aeronavis, majore impulsu per tertiam ja- 


3. v. «Palaestra Latina» Rei. XLIl, n. 203, p. 13 (a. 1969). 

culi partem accepto, Terrae gravitatis vi superata, iter ad Lunam ver¬ 
sus tandem ingrediatur, quod nemo prorsus unquam antea temptavit. 

Ejus celeritas, quae ab initio hujus extremi cursus ad ducenta milia 
stadiorum (seu quadraginta milia chilom.) singulis horis computatur, 
gradatim minuatur oportet, donec Apollo 8 parvo spatio (non minore 
tamen quingentis quinquaginta stadiis, seu centum decem chilom.) a 
satellite nostro distet: Inusitatus profecto hic aestimari potest cursus, 
qui haud multos vel abhinc annos insanus fere atque imaginarius vide¬ 
ri potuit; itemque altitudo abnormis, quam nunc primum quidam ex 
humano genere est consecutus. A tot sescenis milibus stadiorum 
distantes, caelestes viatores vocem suam terrigenis audiendam mise¬ 
runt: ex eis unus enim, James Lovell, admiratus obstupuit et: «Te¬ 
rra mihi —inquit—- magis pusilla videtur quam ipsum vitreum capsae 
ostilium, per quod foras oculorum conspectus conici potest». Inte¬ 
rea, dum propius lunarem superficiem accedant, cosmonautae instru¬ 
menta varia manu tractant, quibus est ipsa capsa instructa: Franck 
Borman, teletheca apprehensa, Terrae imagines per lucem impres¬ 
sas huc ad nos imos mittit, quae terrestrem orbem tamquam discum 
repraesentant, cujus altera pars luminosa praestat, altera opaca de¬ 
litescit. 

Biduo jam post initum aeronavis jactum, hora nona post meri¬ 
diem ac media (italice computata), Apollo 8 ex terrestris gravitatis vi 
in lunaris transgreditur; quare celeritas ad tempus augetur; at mox 
in horas minuitur pro deminuto a satellite intervallo. Triduo autem 
post, hora quincta ac media a mane, Apollo 8 lunarem orbitam ingre¬ 
ditur: satellitis imagines hinc per telethecam cosmonautae in Terram 
transmittere coeperunt, stupendas equidem nec unquam adhuc tam 
perfecte iucis ope impressas: illius enim superficies, praeter quam 
dirutis rupibus amplisque vallibus, praesertim crateribus cujusvis 
latitudinis abundat quorum jam pridem 4 5 mentionem quandam fe¬ 
cimus. 

Dum capsa Apollo 8 lunarem oram circumfertur, Franck Borman 
precem Deo elata fundit voce, qui rei gerendae, eo majoris momenti 
tempore, adsit ac perficiendae faveat s . Postquam autem decimus 
exactus est orbis circumlunaris per integras viginti horas, ejusdem 
aeronavis retro versus coeptus est volatus ex orbita nempe lunari ad 
caeleste spatium, in quo nostra errat stella, seu Terra: nunc jam 


4. v. «Palaestra Latina» n. 201, p. 13, MCMLXVIII (3), v. «Palaestra La¬ 
tina» n. 201, p. 11. 

5. Memoriam, hic, prodere juvat de primo aerio viatore, Gagarin, russico 
cive, qui insolenter ac stulte: «Nullum omnino deum —inquit— conspexi,, 
quem Christiani regem esse caelorum aiunt.» (v. «Palaestra Latina» n. 196, 
a. MCMLXVI). 

gradatim primum luna abire, cujus gravitatis vis aeriam capsam, 
magnetis more, allicit ac trahit; deinde Terrae gravitatis vim subire 
oportet. 

Cum, demum, ex immenso inani spatio hujus extraordinarii vo¬ 
latus per septem et quinquaginta circiter horas sit expletus reditus, 
illa capsa, cujus index gloriam quam maximam jam acquisivit, in 
Oceani Pacifici aequora, celeritate gradatim per gravitatis terrestris 
vim aucta, illapsa est, prope insulas, quas vulgo Hawaii appellant: 
sexto kal. jan., paulo ante quam dies illuxit (in Italia, hora circiter 
quincta post meridiem). Vicesimi stadii intervallo, magna quaedam 
navis, cui nomen Yorktown, aeriis machinis vectandis instructa, in 
superno suo tabulato tres e caelo redeuntes viros, ab autogyro re¬ 
ceptos, excipit, postquam tres adapertiles umbellae jam paulo ante 
ab altitudine septem milium chilom. exceperant. 


(XLVII) Nonis jan. MCMLXXIX, ab illis Foederatis Russiae Ci¬ 
vitatibus, quae brevius compendiariis litteris «U. R. S. S.» notantur 
( = Unio Rerum publicarum Socialium Sovctskich), quaedam specu¬ 
latoria machina, cui nomen Venus 5, immensa caeli spatia perlustra¬ 
tura, propulsa est, ut, post quatuor circiter menses, in errantis stellae 
veneris superficiem leni lapsu conlineet. Quid sibi cognoscendum 
Russici rei cosmonauticae periti proposuerint, ipsa Russica pervesti¬ 
gandi Sedes nos vix certiores facit: quae nempe sint aeris condicio¬ 
nes, quo Venusinus orbis involvatur. Jam pridem, aliae hujusmodi 
speculatoriae capsae, Ventis 1 ac Ventis 2, annis MCMLXI - MCML.XVI 
propulsae, a recto aberrarunt itinere, cum Ventis 3, eodem anno pro¬ 
pulsa, post paucas notas per aetherias undas transmissas, nihil 
jam sui amplius indicii dedisset. Venus 4 autem, mense octobri 
MCMLXVII propulsa, rectius successit, cum prius per totam ac di¬ 
midiam horam varias de crasso atque efferventi aere notitias trans¬ 
misisset, quam et ipsa taceret, non sine quidem peritorum opinione 
quin in ipsius stellae Veneris eadem capsa conlineaverit. 


Nuntium, eodem fere tempore, ab illa pervestigandi Russica 
Sede est allatum: inter varia instrumenta, quibus esset aeria ma¬ 
china instructa, imaginem, Lenin exprimentem, una cum vexillo 
«U. R. S. S.», invectam esse, quae machinali quodam ictu super Ve¬ 
neris solum demittatur. Quarto insuper idus, eodem mense januario, 
adde quod e turri astrorum speculatrice, in tussicis finibus posita 
apud regionem quam vulgo Kazakslan appellant, aliquot errantis 
stellae Veneris imagines ab alia aeria machina, cui nomen Ventis 6, 
impressae sunt tclescopii, seu conspicilli tubulati, ope, televisifica 
capsella instructi, cum centum milia chilom. (seu quingenta milia 
stadiorum) eadem machina a Terra distaret. 

(XLVI1I) Postridie idus jan. MCMLXV1II, navis aetheris specu¬ 
latrix, Soynz 4 (latino: «Unio»), quam russicus civis, cujusdam aeriae 
classis tunnae praefectus, Vladimir Sciatalov, gubernat, est in orbi¬ 
tam terrestrem invecta. Dc peculiaribus mandatis, quae sibi ipsa 
sumpsit, nihil omnino comperiri potest, cum Russica rebus perves¬ 
tigandis ac propagandis Sedes minime certiorem quemquam facere 
soleat. Ex auditu tamen cernere licet eandem navem circuitum ter¬ 
restrem jam alteram ac dimidiam horam a mane (italice computa¬ 
tam) pergere atque magnas difficultates huic inesse rei. Nam, fama 
percrebruit alteram in crastinum propellendam instrui navem, So- 
ynz 5, tres cosmonautas vehentem, cujus hoc sit assequendum pro¬ 
positum: ut conjunctio ab ipso gubernatore cum priore Soyuz per¬ 
ficiatur; naves ambo, deinceps, invicem aerios permutarent viatores. 


Sciatalov, interea, americanos hujusmodi rei nuper socios imita¬ 
tus, aliquid de se per aetherias undas profatus: «Optime valeo» 
—inquit— laetus hilarisque arridens, salutationem gestu faciens. 
In votum veniat hoc experimentum prospere cessuram pro vindican¬ 
do illius cosmonautae conatu, seu Komarov, qui, jam superioris bien¬ 
nii vere, aeronavi Soyuz 1 vectus, inopinate periit. En, igitur, ut ex 
praevisis res successerit: postridie enim, nuntium a Russica pervul¬ 
gandis rebus Sede allatum est: aeronavem Soyuz 5, terrestrem orbi¬ 
tam propulsam, circumire Terram pergere, tres rei cosmonauticae 
peritissimos viros vehentem, Boris Volynov, Aleksjei Ieliseiev, 
Eughenj Krunov, primum tamquam tirones hujusmodi itinere im¬ 
butos. 


Haud temere opinio in vulgus est edita fore ut tertia aeronavis, 
Soyuz 6 videlicet, priores petitura mox propellatur. Qua de causa? 
Haud dubie ut quaedam statio, compluribus conjunctis in aere na¬ 
viculis, efficiatur, quae frequentem hominum machinali scientiae pe¬ 
ritorum cohortem excipiat, variis instrumentis instructa, subsidiariis 
machinarum partibus praedita, quorum usus necessitas postulet; 
ipsa adeo commeatus opibus abundans, ut cosmonautis liceat jam 
non e longinqua Terra, sed ex orbita quadam terrestri ad altiora 
tendere spatia; unde deinceps ipsi reversi, si forte defatigati atque 
esurientes, in hujusmodi statione se refecturi commorentur. 

Postridie quam Soyuz 5 propulsa est, cum priore aeronavi, seu 
Soyuz 4, gubernatoris opera se conjunxit: ex tribus ejus incolis Ale- 
xiej Ieliseiev et Eughenj Khrunov, priusquam in novam capsam 
transferrentur, per immensum inane plus quam horam libere se ges¬ 
serunt; quarta demum ac dimidia exacta hora, aeronaves ambo, de- 
nuo sejunctae, Terram circumire perrexerunt, suam quaque orbitam 
secuta. 


Decimo sexto kal. febr. altera circiter hora a mane (italice compu- 

tata), aeronavis Soyuz 4 leniter terrestrem humum attigit, ducento¬ 
rum stadiorum (seu quadraginta chilom.) spatio a vico Karaganda, 
in finibus Kazakhstan: ex ea, praeter gubernatorem Vladimir Scia- 
talov, cosmonautae Khrunov et Ieliseiev egressi sunt, qui jam, ut 
superius diximus, se in illam e sua Soyuz 5 transtulerant, quae in- 
terim, moderatore Boris Volynov, circumire Terram pergit. Capsa, 
tres cosmonautas vehens, adapertili umbella, ut alias fieri solitum, 
arrepta est, quae, celeritate gradatim ad octo fere cubita pro minuto 
quoque secundo redacta, effecit ut eadem capsa leni lapsu terrestrem 
solum tangeret. Eodem modo ac ratione, postridie, aeronavis quo¬ 
que Soyuz 5 Russicum solum attigit, postquam fuit in purum aera 
ingressa, milium circiter stadiorum spatio a Kustanai, intra Kazakhs¬ 
tan fines, in ipsa nempe plaga, quam ii, qui hujusmodi praesunt 
experimentis, statuerant. 


Prof. J. Marinelli 
Via Salvator Rosa, 241 
Neapoli, in Italia 



HORIS SUBSICIVIS 


DE PLUTARCHI VITIS PARALLELIS 


Quemadmodum Herodotum primum historicum, ita Plutarchum 
primum biographum jure dicimus. Hausit lucem Chaeroneae Boeo¬ 
tiae, ubi Graeci anno 338 a. Chr. libertatem amiserant. Autobulus 
pater, vir amplissimus, filios in urbe litteris institutos, ut in omni 
eruditionis genere perpolirentur, Athenas misit. Ibi Plutarchus sese 
philosophis, maxime autem Ammonio, Academiae Platonicae lumini, 
adjunxit. Ab hoc viro clarissimo mathesim, philosophiam ac plenio¬ 
rem religionis sensum didicit. Urbem natalem plurimum diligebat 
et in ea majorem vitae partem degebat, quampuam ad studia litte¬ 
rarum non tantum conferebat quantum urbes aliae bibliothecis et 
viris illustribus florentes. Totam noverat Graeciam, Aegyptum lustra¬ 
vit longiusque tempus Romae sub Vespasiano et Domitiano egit. Jam 
tunc aetatis fama Plutarchi per totum imperium manarat, recitatio¬ 
nes philosophicae a plurimis frequentabantur et ipse persaepe tan- 
quam conscientiae moderator consultabatur. Decessit octogenarius, 
ad vitam decrepitam laboribus occupatus, inter familiares et disci¬ 
pulos, sacerdos Delphicus, scriptor fecundissimus. Scripta enim, 
quamvis ferme eorum dimidium temporum injuria perierit, aliquot 
milia paginarum complent. 

Maximam sibi laudem collegit vitis parallelis. Ideo inde ab anti¬ 
quitate et deinceps «vitarum» pater dictus est et multis, qui hoc 
scribendi genus attingebant, formae et exemplo fuit. Quod quidem 
genus a Xenophonte, qui fuse de Cyri regis moribus et gestis et de 
Agesilao rege scripsit, est inchoatum; sed a Plutarcho ad perfectio¬ 
nem adductum. Memorat in exordio vitae Aemilii-Timoleonis se ad 
scribendum ab aliis esse inductum, sed suo ingenio perseverasse. Na¬ 
tus enim philosophus et paedagogus id potissimum contendebat, ut 
homines meliores redderet et docendo et persuadendo ad conscien¬ 
tiam castigandam eorumque moderationem ita ad veram beatitudi- 
nem perduceret. Cui rei totum se devovebat. 

Primum vitam Heraclis, Leonidae, Hesiodi, Pindari, Scipionis 
Africani et primorum Imperatorum Romanorum descripsit. Quae 
vitae usque ad saeculi quinti finem passim legebantur et auctori 
magnan laudem afferebant, tamen post temporum injuria interie- 

runt. Sed majorem et perennem laudem vitis parallelis est consecutus. 
In quibus non solum sibi legentium mores perpolire proponebat, sed 
et finem politicum prosequebatur. Corinthus anno 146 a. Chr. n. 
capta et deleta et in populi Romani dicionem potestatemque re¬ 
dacta erat. Cecinerat quoque Flaccus: «Graecia capta ferum victo¬ 
rem cepit et artes intulit agresti Latio»; nec tamen defuere Romani, 
qui quidem Graecos ob artes et litteras, cultum et humanitatem sum¬ 
mi facerent, sed ob morum licentiam despicerent. Nec defuere Grae¬ 
ci, qui vicissim Romanos respuerent barbaros. 

Quam animorum discordiam tollere et ingenium graecum cum 
romano conciliare et intime conjungere non solum optimo cuique 
Romano, sed etiam Plutarcho summopere cordi erat. Quapropter id 
coepit consilii aliquot clarissimos graecos cum romanis comparare 
atque alterum juxta alterum veluti ponere et hoc modo demonstra¬ 
re neutram gentem, multis licet rebus diversam, digniorem esse al¬ 
tera. Itaque ergo, ut paucos ponam, confert Theseum cum Romulo, 
Lycurgum cum Numa, Aristidem cum Marco Catone, Demosthenem 
cum Cicerone, Alexandrum cum Caesare. Quae comparatio in non¬ 
nullos viros bene quadrat. Habent enim eorum virorum ingenia, sor¬ 
tes temporumque communes condiciones, unde facile conferantur. 
Sed quaerunt docti: Quid Aristidi cum Catone commune? Quid Pe- 

i 

ricli cum Fabio Maximo? Indulgeamus auctori et coniveamus. 

Nolebat res, sed vitas describere. Id enim in vitae Alexandri Cae¬ 
saris exordio affirmat. Ideo «legentes rogo ne mihi probro vertant, 
quod singula praeclare gesta non fuse, sed presse dicam. Etenim 
hominis dignitas aut indignitas non factis illustribus continetur. Im- 
mo interdum vis ac natura hominis voce aliqua obiter dicta vel joco 
quodam magis illustratur quam pugnis, captivorum multitudine, 
summorum congressu exercituum urbiumque maximarum oppugna¬ 
tione. Ut enim pictor similitudinem imaginis ex ore et vultu, quibus, 
quid vere sit homo, exprimatur, petit, reliquis corporis partibus ne¬ 
glectis, sic mihi liceat animos potius pingere atque ita totam vitae 
imaginem formare.» 

Mirum est, quot historias historiunculasque undique congesserit 
quantumque omnium rerum cumulum! Quae nisi haberemus, nostrae 
do antiquitate notitiae multo minores essent^ In ipsa autem diversarum 
rerum tractatione Plutarchus numquam siccus, sed nunc fervidus, 
nunc mollis. Modo flumine quod de inexhausto memoriae thesauro 
promanat abripitur, modo res serias, modo facetas tam bene infert, 
ut in optimis omnium temporum narratoribus numeretur. Legeba¬ 
tur igitur ubicumque homines graece loquebantur versabatur in Mar¬ 
ci Aurelii, Juliani apostatae imperatorum et Ncoplatonicorum mani¬ 
bus. Ipsi quoque Christiani, quorum —inscius— nullam facit men¬ 
tionem, eum sibi allinem sentiebant. 


Ita lactum est, ut maxima scriptorum pars in 
servaretur. Quod ubi interiit, plurimi viri docti 


imperio Byzantio 
in Europam Oeci- 

dentalem profugerunt et permultos Graecos codices, inter quos Plu- 
tarchi, secum tulerunt. Nec multo post descripti, duplicati, in om¬ 
nes fere linguas europaeas conversi, auctoris nomen et notitiam late 
diffuderunt. Idcirco dicendum ipsius vitas posthac tam necessarium 
eruditionis instrumentum evasisse, ut omnes, qui virorum litterato¬ 
rum gloria floruerint —Eneas Silva, Erasmus, Montaigne, Shakes- 
peare, Racine, Corneille, Goethe, Schiller— vitas et cognoverint et 
maxime delectati sint. Nec dubium quin non solum ejus opera in 
litteris hodiernis suum locum sint obtentura sed etiam auctor ipse, 
vir admodum integer, clemens, facilis. 


QUID PAULUS ATHENIS VIDERIT 


Paulus peregrinator magnus relicta ob Hebraeorum tumultum 
Thessalonica urbe et Beroea, anno LI iter maritimum Athenas versus 
arripuerat. Nitebat mare velut marmor caeruleum undis levi vento 
paulum crispatis. Sentiebat vector noster, graecis imbutus litteris, 
venustatem ponti floridis insulis quasi totidem gemmis ornati. Sunii 
promunturium circumvectus et Aeginam Salaminaque urbem celebe¬ 
rrimam praeterlabens tandem portum Piraeum, tunc temporis em¬ 
porium illustrissimum attigit. 

Jam Athenae, Thesei et Palladis deae urbs, in conspectum veniunt. 
Jamque ex Acropoli lancea deae deaurata splendet. Athenae! Quos 
sensus vel nostra aetate haec urbs, quamvis nil aliud nisi «magni 
nominis umbra», excitare solet! Amiserat Graecia, quae olim cum 
Persis acerrime de libertate decertaverat, redacta anno CXXXXVI 
sub imperii romani dicionem, libertatem pristinamque gloriam. Pas¬ 
cebantur in multarum urbium foris capellarum greges. Asportave¬ 
rant avidi proconsules tot artificia splendidissima in Italiam. Quod 
Athenae sorti huic infelici superstites fuerant, id majorum gloriae 
ac famae acceptum referebant. 

De fortunae fastigio licet delapsae tamen vi magica omnes adeo 
allicere solebant, ut nemo fuerit alicujus momenti romanus, quin 
ex eo fonte litterario hauserit vel saltem aliquamdiu Athenis sit 
commoratus. Nam quod nostris diebus Christianis Roma. Hebraeis 
Hierosolyma, Mahometanis Mekka, Brachmanis Benares, id tunc aeta¬ 
tis cuilibet imperii romani genti Athenae fuere. Semel in tota histo¬ 
ria id maxime mirabile factum est, ut gens parum numerosa in vix 
unius saeculi spatio summum litterarium, omnis generis artis, phi¬ 
losophiae, rerum politicarum et nobilis exercitationis gymnicae fasti¬ 
gium ascenderit. Atque hoc mirabile obtigit Graecis. Nonne Home¬ 
rus veluti artis epicae culmen, Herodotus pater historiae, Thucydi- 

des historiae pragmaticae, Aeschylus, Sophocles, Euripides summi 
tragoedi, Phidias, Praxiteles, Lysippus scultores illustissimi, Socrates, 
Plato, Aristoteles philosophiae magistri, Apelles pictor celeberrimus, 
Pythagoras, Euclides mathematici doctissimi, Strabo tandem et Pto¬ 
lemaeus geographi magni nominis? Religio, pulchritudo patriaeque 
amor: haec tria fundamentum artis graecae et gloriae posuere. 

Summa, quam Graecia protulit, est ars, non separatim accepta, 
sed deorum cultui et civitati dicata et sacra. Nullibi enim cultus, 
civitas («polis»), ars nexu tam arto coaluerant quam in Graecia. Ars 
enim graeca nisi cum civitate conjuncta non intellegitur. Civitas 
(«polis») non congregationem hominum significat, sed in tutela deo¬ 
rum est ideoque sacrata. Nam speciem legis humanus convictus prae¬ 
bet Graecique persuasum habebant hunc ordinem omnia complecti, 
quibus homo is fieret, qui esse deberet. Praeterea hic ordo tot et 
tanta, quibus Graeci dissentire et disjungi solebant, contraria sustu¬ 
lit et omnes, sive nobiles, sive colonos sive opifices induxit, totos ut 
civitati («poli») se darent. 

Circumibat Paulus urbem et ascendebat in collem arduum, deo¬ 
rum aliquando et regum arcem: Acropolim. Erat territorium sacrum 
Propylaeis ab urbe sejunctum. Hic perfectae artis imago classica ex¬ 
primebatur. Superimminebat enim Aeropolis quasi diadema regium 
urbi et Parthenon, regnum Atheneae. Via sacra statuis sacratis cincta 
in cellam ferebat, ubi imago deae ex auro et ebore a Phidia artifice 
illustrissimo conflata exstabat. Parthenon, licet pristinae granditatis 
tantum exstent fragmenta, tamen vel hodie habet, unde delectet et 
commoveat. 

Hic quoque omnia, quibus Graecorum vita continebatur, elemen¬ 
ta conspici licet: daemones victi quidem sed superstites, dii quorum 
ex exemplo ut norma se Graeci formabant, civitas Atheniensis («po¬ 
lis») quae ipso die deae festo pompa sollemni apparebat. Species 
seu notio Palladis, deae virgineae, Jovis patris filiae, tota armata 
e patris capite egressae, Graecis manifestatio divina videbatur; ima¬ 
go vero ejus sapientia incorporata, castitate tantopere a lascivo 
Aphroditis et Dionysi cultu aliena. 

Fortasse Paulus alteram quoque Palladem contemplabatur, totam 
in sese collectam et de futura Graeciae sorte meditantem. Artifex 
enim hac statua id expressit, quod ante saecula ingenium Homeri 
praeclarissimum senserat: providentiam divinam, quae Telemachum 
adulescentem rexit, Ulixem per tot maris pericula incolumen in pa¬ 
triam duxit et iracundiam Achillis, gladium jam in Agamemnonem 
transfigendum destringentis sedavit. 

Paule, procede paulum, jam intrabis in Erechtei templum, ubi 
olea sacra viret, quae olim jussu Palladis e terra emersa Graecis 
oliveta tam fertilia attulerat. Lampas oleo nutrienda purissimo nocte 
dieque ad deae aram flagrabat. Nonne mira cogitatio, cujus radices 

in imum ingenii humani profundum descendunt et postea facile a 
Christianis suscipi poterat? 

Athenis quarto quoque anno Panathenarum sollemnia in condi¬ 
tae a Theseo urbis memoriam habebantur. Vesperis diebus qui sol¬ 
lemnitatem praecedebant, adulescentes et virgines facibus collucen¬ 
tibus collem ascendebant. Orto sole ipsa pompa incipiebat. Incedunt 
primi «sacrificantes», sequuntur canephorae virgines nobiles, appa¬ 
ratum sacrificii portantes. Ducuntur una hostiae. Hymni sollemnes 
fumo exsurgente cantantur. Senes praeclarissimi olivarum ramos 
prae se ferunt. Carrus vehitur, de cujus malo «peplos», vestis arti¬ 
ficiose texta, pendet. Texi novem mensibus ante incipiebat et qui¬ 
dem a feminis et virginibus deae sacratis. Culmen vero Panathe- 
naeae tum ascendebant, cum apparatu musico, declamatorio et dra- 
matico populus omnis in Palladis virgineae fanum conscendebat, 
«peplos» deae dicabatur et victores gymnici ex ejus manu lauream 
accipiebant. 

Quantopere omnes non minus religione quam patriae amore com¬ 
movebantur, cum intra sollemnia pompa festiva propius accedente 
Aeropolis portae patefiebant et vates magna exclamabat voce: «O 
urbs, violis ornata, splendidissima, maxime invidenda, o Athenae 
nostrae!» «Templa enim et artificia omnia religioni et patriae inser¬ 
viebant. Quamdiu mos hic vigebat, tamdiu florebat Graecia. 

Descende paulum, Paule, jam invenies custodiam, ubi Socrates 
nobilissimus Graecorum, antequam venenum hauriret, tam sapienter 
de animae immortalitate cum discipulis disseruerat. Olim enim deus 
Delphicus hunc hominem omnium mortalium sapientissimum prae- 
dicarat, quippe quem non fugeret quid vere sciret. Septuaginta, quos 
xivit, annos in eum indagabat, qui totus esset spiritus, totus bonus 
et omnipotens. Atque invicta in eum, cujus se servum jactabat, fide¬ 
litas capitis damnato addidit animos extrema illa hora, cum veneni 
vis mortiferi vitam lente exstinxit. Nonne primus conscientiae mar¬ 
tyr, quem postea sescenta Christianorum milia sunt secuta? Qui ani¬ 
mi habitus, quo Socrates unum solum Deum praedicarat, novum 
quid et inauditum in tota historia graeca fuit et recta ab ipso ad 
Platonem, Aristotelem et Cleanthem ducit. Hi enim omnes certam 
eam inquirebant cognitionem, quae «esset ubique terrarum eadem, 
salva, sana, una omnibus et super omnia catholica.» (Arist. Eth. 
Nic. 2,7). Nonne hic Vincentii Lerinensis praeclarissima cognoscitur 
definitio: «Quod semper, quod ubique, quod ab omnibus...?» 

Haud scio an peregrinus noster ad aram steterit, quam Athenien¬ 
ses «Misericordiae» consecrarant. Videtur haec ara flagrantissimum 
paganorum incorruptorum desiderium manifestare Deum maxime 
misericordem, qui carnem esset assumpturus, invocantium. Quae ara 
tum posita est, cum Athenienses libertatem nondum amiserant. Sed 
primo saeculo christiano mens servilis dominos romanos impudenti 
et insolenti cumulavit honore. Procede parum, Paule, jam videbis 

templa Genio Romae et Augusti dedicata. Inde enim a Caesare per 
totam Graeciam mos percrebuerat imperatores in deos referendi. 
Vix interjectis a Pauli morte annis octoginta Hadrianus, dum Athe¬ 
nis moratur, Zeus Olympicus, Panhellenius, immo Soter —Servator— 
est celebratus. 

Id praecipue paganis infortunio fuit, quod deos fecere homines, ho¬ 
mines vicissim deos atque hoc modo summam, quae inter Creatorem 
et creaturas intercedit distantiam sustulere. Qua sublata etiam «huma¬ 
num» interire necesse erat. Id Caligula et Nero, homines perversis¬ 
simi luce clarius demonstrarunt. Paulus, dum ulterius procedit, subi¬ 
to stupet. Videt enim templum ds<j> ct-f vw>a ~ < !> dedicatum. Constat his¬ 
toria non tantum Athenis, sed etiam aliis in locis fuisse templa 
Ssot? d-poio-con; sacra.» «Diis Asiae, Europae, Africae, diis ignotis 
et peregrinis.» (Hieron., in Titum, 1,12). Etenim pagani et patrios 
et peregrinos colebant deos et sibi propitios reddere studebant. Quid 
putas Paulum visa illa inscriptione cogitasse? Sensit innatum ho¬ 
mini et intimum Dei veri instinctum, quo forte, attrectarent eum 
aut invenirent, quamvis non longe sit ab unoquoque nostrum.» 
{Act. Ap. 17,27). «Commota sunt viscera ejus, cum vidisset, quomo¬ 
do Graeci tot deorum erectis fanis sitim divinitatis sedare non pos¬ 
sent et deos anonymos invocarent, inconscii Dei veri cultores. Ejus¬ 
modi in deos signa, qui ab infortuniis, bellis, omnis generis aerum¬ 
nis, raro autem a peccatis et culpa liberarent, in antiquissimis mor¬ 
talium documentis passim inveniuntur. 

Erat Athenis d-ppd. forum maximum. In hoc totius urbis me¬ 
dio seu umbilico litterario, sociali et commerciali Paulus cotidie ad 
eos, qui casu aderant, et aliquot Epicureae et Stoicae sectatores ver¬ 
ba fecit {Act. Ap. 17, 27). Hic dicere juvat Platonem, Stoicos Cyni¬ 
cosque docuisse esse summum hominum exemplar, «hominem di¬ 
vinum», alta deorum scientia praeditum atque eorum nuntium. Ejus¬ 
modi viri divini interdum totam Graeciam et Asiam minorem pera¬ 
grabant. Vili vestiti habitu, paucis contenti, omnem spernentes molli¬ 
tiam peculiares deorum amici a vulgo existimabantur. 

Hinc non mirum videtur, quod et Paulus deorum exterorum 
nuntius et praeco est ductus ad Areopagum. Qui antiquitus ex sum¬ 
ma nobilitate constans de omnibus religionis, morum, cultus et eru¬ 
ditionis quaestionibus dijudicabat et summa toto imperio agnita 
pollebat auctoritate. Ad hunc igitur venerandum magistratum Pau¬ 
lus verba fecit. Facilem ad Christum aditum invenire studebat. Cum 
coram Hebraeis disputabat, a revelatione divina et populi Judaici 
historia exordium cepit. Coram vero Areopago pagano, Deum sese 
operibus magnificentissimis esse testatum neque Dominum caeli et 
terrae templa ab hominibus aedificatis habitare. Ipsius enim gene¬ 
ris omnes esse. 

Deest, Paule, Socrates, deest Plato, deesl Aristoteles, deest Clean- 

thes, qui tam alte tamque vere de Deo sentiebant. Adsunt solum 
nepotes. Te, cum philosophiam attingis, audiunt quidem, tibique as- 
sentiuntur; cum vero Christum et resurrectionem infers, audientes 
degeneri te illudunt. Ex sicca Actorum narratione tantum divina¬ 
mus, quid praeco ille intrepidus dixerit. Sed id facile conicitur Grae¬ 
ciae interitum imminere. Quis denique credidisset eam quam Pau¬ 
lus praedicavit religionem, exactis nonnullis saeculis, fore Palladium, 
cui Graeci nationis, litterarum sermonisque perennitatem essent de¬ 
bituri? 


DE SERMONIS HEBRAICI IN PALAESTINA RESTITUTIONE 


Res publica Israel jamdiu vicesimum a constitutione annum sol¬ 
lemniter celebravit. Neque immerito. Etenim quae tam brevi spatio 
ad restituendam Palaestinam operose effecerat, ea summum Europae 
occidentis honorem sunt consecuta. Sed minorem laudem habuit mor¬ 
tuae linguae hebraicae restitutio et in vitam cottidianam inductio. 
Linguam declaramus mortuam, cum loquendi instrumentum esse de¬ 
siit. Judaei usque ad saeculum a. Chr. n. IV hebraice loquebantur. 
Tum autem linguam Aramaicam, qua reges Orientales ipsorumque 
legati inter se uti solebant, sensim adhibere coeperunt. Solum viri 
docti, quibus Legis Librorumque Sacrorum cura erat commissa, pris¬ 
tinum sermonem retinebant. Jam lingua Aramaica paulatim in «Misch- 
na-hebraicam» mutata est, grammaticam sermonis classici ac stilum 
haud, parum auxit et sese saeculis volventibus in «Medii-aevi» hebrai- 
cam evolvit. Sed Judaei, per totum terrarum orbem dispersi, earum 
gentium, quarum hospitio utebantur, sermone uti consuerant. Anti¬ 
quus ac sacer sermo tantummodo in scholis et synagogis colebatur. 

Cum ineunte saeculo vicesimo «motus Sionisticus» ortus esset 
ejusque auctores et fautores Palaestinam, unde gens Judaea bello Ju¬ 
daico erat expulsa, patriam novam et centrum constituissent, unam 
omnibus, qui eo essent immigraturi, linguam necessariam ducebant. 
Post multas in omnem partem consultationes priscam illam et sacram 
elegerunt. Cujus restitutio novum quid et in tota historia prorsus 
singulare videtur. Innititur haec lingua, «Neohebraica» dicta, «Misch- 
na-hebraica», sed ne nimis inde degeneraret, ad pristinam, quod 
grammaticam spectat, est accommodata. Ut autem nostrae aetatis 
tantopere mutatae rationibus et technicis potissimum rebus apte 
responderet, haud, paucae significationes et vocabula erant fingenda. 
Idcirco motus Sionistici auctores «waad-halaschon» i. e. academiam 
linguisticam constituerunt, cujus esset vocabulorum copiam augere 

simulque videre, ne proprium linguae hebraicae pateretur detrimen¬ 
tum. Hinc fit, ut nullum novum vocabulum in thesaurum recipiatur 
nisi a membris academiae probatum. Cujus munus potissimum esse 
arbitrantur nova verba e radicibus hebraicis repetere, quod, cum hic 
sermo et verborum copia et res significandi facilitate satis sit dives, 
haud arduum videtur. Quodsi nullae suppetunt radices hebraicae, de 
linguis europaeis ducuntur et, quantum tieri potest, ad sermonis he- 
braici sonum ac colorem adaptantur. Ita lingua neohebraica nata est. 
Servat naturam classici sermonis et indolem nec minus quam quaeli¬ 
bet lingua europaea ad res quascumque apte dicendas est idonea. 
Opus operosum et laude vere dignum! 

Jam inde a constitutione reipublicae maxima diurnorum et ephe¬ 
meridum pars, quae in Palaestina eduntur, neohebraice scripta sunt. 
Ex aucta quoque librorum editione apparet, quam altas haec lingua 
radices in. omnes populi ordines egerit et quantopere cultus et huma¬ 
nitas, litterae et artes reviviscere coeperint. Fatendum quidem est Ju¬ 
daeis, qui recens immigrarint nec rudimenta quidem linguae norint, 
difficile esse sese in Palaestina, quae consulte omnes alias linguas 
excludit, ad vitae cotidianae rationes accommodare. Opem autem fert 
Academia supra memorata. Advenas omnes et juventutem potissi¬ 
mum via ac ratione in addiscenda lingua erudit. Quicumque in ex¬ 
terna natione, ignarus licet initio linguae, vixit, expertus scit se hanc 
solam audiendo linguam, frequentando theatra, cinemata publicasque 
contiones intra paucos menses majores in percipienda lingua pro¬ 
fectus fecisse quam diutinis studiis privatis. Si quis hodie in urbe 
Tel-Aviv ambulat, omnia edicta publica, platearum, tabernarum, 
cauponarum, cinematum theatrorumque inscriptiones neohebraicis 
typis scriptas considerat et incolas paene omnes neohebraice loquen- 
tes audit, facile intellegit quantae vires in hac lingua, per duo anno¬ 
rum milia pro mortua habita, dormierint. 


Nicolaus Mangeot, S. J. 

Haus Sentmaring 

44 Miinster (Westf.) in Germania 

Sentmaringer Weg. 55-57 

Raykrisciie.n Akadkmik. — Miltella- 
tcinichcs llorterbuch. I Band. Lie- 
ferung io; “benefico-Byzanlius”. 
il Rand. Lieferung i: “c-canicu- 
la”. C.H. BeclFschc Yerlagsbuch- 
handlung, Miincben, 1967-1968. 
DM 24/DM 24. 

Satis cognitum habent lectores nos¬ 
tri magnum hoc vocabularium lin¬ 
guae latinae medii aevi quod inscri¬ 
bitur (“Mittellateinisches Wbrter- 
buch”). Superioribus enim Palaestra 
Latinae numeris novem primorum fas¬ 
ciculorum judicium criticum oppor¬ 
tune prodiit in lucem. Nunc hos duos 
fasciculos, qui ultime sunt editi, re¬ 
censendos aggrediamur. 

Primus fasciculus (Lieferung 10) 
quo primus volumen totius operis 
absolvitur coi. 1441-638 occupans a 
verbo “ benefico ” incipit ut in va¬ 
cantius" desinat. Alter fasciculus 
(Lieferung r) primus secundi volu¬ 
minis est litteramque C incipit us¬ 
que ad verbum “canicula" et coi. 1- 
160 complet. 

Unaquaque pagina textum continet 
in duas columnas distributum nume¬ 
risque rite signantur quo usus lexici 
in textu memorando commodius ex¬ 
pediatur. Omnia verba accuratissima 
ratione ac via lexicographica sunt 
tractata. Sensus verborum seu signi¬ 
ficatio latina atque germanice profer¬ 
tur. 

“Mittellateinisches Wdrterbucb” 
quod inscribitur opus ab Academia 
Bavarica editum omnibus latinitatis 
studiosis praesertim iis qui in sermo¬ 
nem latinum medii aevi investigan¬ 
dum incumbunt summo erit sine du¬ 
bio adjumento. 


Bkuce, 1 . A. F. — An historical coiu- 
mentarx <>n the “ 1 Iellcnica Oxy- 
rhinchia". Cambridge at the Uni- 
versitv Press, 1967. Pag.: I-XI; 
1 - 1 77. 30.S net. 

Opus, cui index ‘'llellenica Oxy- 
rhinchia”. nihil aliud videtur quam 
historia, certo vacans nomine, earum 
rerum quae apud graecos quinto cir¬ 
citer exeunte saeculo quartoque 
ineunte acciderunt. De quo opere 
Dctor. Bruee primum conscripsit 
commentarium. 

Duobus papyris Londiniensi scili¬ 
cet atque Florentino, quibus prae¬ 
bentur omnia fragmenta quae e tex¬ 
tu exstant, nititur investigator; duo¬ 
rum papyrorum brevem descriptio¬ 
nem facit; de dicendi genere scripto¬ 
ris Oxyrhinci disputat deque ejus ra¬ 
tione ac via in narrando, de fonti¬ 
bus, de chronologia aliisque haud 
parvi momenti rebus, quae propius 
ad opus spectant. 

Maxima “commentarii” pars an¬ 
notationum instar juxta textum 
graecum praebetur, nonnullis notulis 
quibus quaedam verba vel locutiones 
illustrantur, hic illuc interpositis. 

Quae notentur in primis videntur 
appendices de pugna Sardensi deque 
Boeotiae institutione. Liber abun¬ 
danti operum notitia et indice finitur 
ac locupletatur. Quod opus quasi du¬ 
cem, quo quis uti valet, optimum du¬ 
cimus ad amplificandam “Hellenico- 
rum Oxyrhinchiorum” investigatio¬ 
nem historicam. 

Rerve, H. — Die Tyrannis bei den 
Criechen. Band I/II. C.H. Beck’ 
sche Verlagsbuchhanlundg, Mun- 
clien, 1967. Pag. 796. DM 85. 

F.x opere inde ab H. G. Plass me- 

dio saeculo superiore conscripto num- 
quam de tyranno apud graecos vel de 
tyrannide disputatum erat tamquam 
rei publicae graecae complemento. 
Quam ob rem quaestio summi vide¬ 
tur momenti ad cognitionem histo¬ 
riae hellenicae propiusque ad eventus 
politicos saeculi nostri vicesimi res 
accedit. 

H. Berve primo volumine tyran- 
nidem et unumquemque apud grae¬ 
cos tyrannum a temporibus arcaicis 
usque ad extreman aetatem hellenis- 
ticam —XXX annum scilicet ante 
Christum natum—, accurate descri¬ 
bit. Non solum ante oculos habet om¬ 
nia quae sunt inventa ad inscriptio¬ 
nes, papyros, nummosque spectantia, 
verum etiam novam rationem ac viam 
adeundi atque investigandi docu¬ 
menta. 

Secundo autem volumine documen¬ 
torum seu fontium copiam nobis auc¬ 
tor offert, praeter recentissimam 
operum notitiam quibus res attingi¬ 
tur. Laudanda sane cimi, professoris 
H. Berve expositio non solum aeta¬ 
tis classicae investigatoribus validis¬ 
simum praebet adjumentum sed etiam 
et rerum gestarum et juris publici 
humanaeque communitatis studiosis 
et philosophis. 

Frisk, H. — Griechisches Etymolo- 
gisches Wdrterbuch. Lieferung i8; 
Lieferung 19. Cari Winter, Uni- 
versitatsverlag, Heidelberg, 1967- 
1968. 

Alia duo parva volumina lectori¬ 
bus commendamus quibus amplifica¬ 
tur lexicon illud etymologiarum grae- 
carum in lucem Edelbergae in aedi¬ 
bus Caroli Winter vulgatum et a 
H. Frisk, Indogermanicae Bibliothe¬ 
cae auspiciis, exaratum. 

Quod opus in dicione lexicographi- 
ca bene meritum jam jam finem attin¬ 


gens fasciculis 18 et 19 ditatur, quo¬ 
rum primus (18) pag. 673-768 ex¬ 
plet et vocabula continet: aalayim - 
oKvto?; alter (19) pag. 769-864 cunv 
vocabulis: ajttaxy/va - xeiva). 

Duo fasciculi, ut de superioribus- 
aliis jam antea diximus, accuratissi¬ 
me sunt conscripti, prout disciplina 
atque scientia lexicographica in prae¬ 
sens expostulat. Tantum autem deest 
ut opus quamprimum omnino perfi¬ 
ciatur, adeo ut. qui linguae graecae 
vacant, in iis quae ad verborum ety¬ 
mologias spectant, opus jam absolu¬ 
tum ad manus praesto habere possint. 

Dormi.\ger, G. — C. Jalius Caesar, 

Der Gallische Krieg. Ernst 11 ei- 

meran Verlag, Munchen, 1966. 
Pag. 542. DM 27. 

Ex hac scriptorum classicorum 
collectione, quae “TUSCULUM” 
inscribitur, perspicuum est quantam 
auctoritatem Caesar habeat non tan¬ 
tum tamquam dux et vir rerum ci¬ 
vilium peritissimus sed etiam ut 
scriptor et ut historicus. Nam una 
cum “ Germania ” Taciti Bellum Gal¬ 
licum Caesaris praecipuus fons vi¬ 
detur ad antiquorum Germanorum 
vitam repetendam atque cognoscen¬ 
dam. 

En tibi totius operis index: Latei- 
nischer Text (6). Deutsche Obertra- 
gung (j). Frlauterungen (465). Titel 
des Werkes (486). Zur Textgestal- 
tung (486). Die von Klotz, Fuchs 
und Constans abweicbenden Stellen 
(491). Zeit der Verbffentlichung der 
Kommentarien (519). Tendenz des 
Werkes (520). Vercingetorix und sein 
Opfergang in Alesia (523). Caesar, 
ein Phanomen (526). A. Hirtius und 
Bueh VIU (530). Literaturnaclnveis 
(531). Register 1532). Kurze Zu- 
sammenfassung der einzelnen Bticher 
(541). Nachwort (542). 



Bibliogniphia 


93 


Faltner, M. — M. Tulli Ciceronis (680). Ilomerische Psychologie (686). 


Laelius de amicitia. Ernst ITeime- 

ran Verlag, Miinchen, 1966. Pag. 
207 . DM io, 8 o. 

Cun nostra aetate amicitia ab ho¬ 
minibus aliis plerumque rebus ante¬ 
ponatur, hodiernum est sane de ea 
colloqui. Qua propter M. Tulli Cice¬ 
ronis Laelius de amicitia primigeniam 
hucusque retinet vim atque momen¬ 
tum. Hunc accedit quod editio, quam 
judicandam curamus, alia novitate 
exornatur, cum editor tamquam ap¬ 
pendicem haud aspernandam in re 
quae ad amicitiam spectat, non nulla 
praeterea excerpserit exempla ex 
scriptis Xenophontis ceterisque ipsius 
Ciceronis desumpta. 

Ecce indicem habes: Text und 
Ubersetzung (6). Anhang (r2f). Ein- 
fiihrung (121). Anmerkungen (T35). 
a) Liingere zu vergleichende Stellen 
(135). b) Einzelne Anmerkungen 
(169). Literaturverzeichnis (t88), Er- 
'klarendes Xamenregister (192). Nacli- 
wort (207). 

Wkiiier, A. — Humer Odyssee. 

Ernst Heimeran Verlag, Miinchen, 
1467. Pag. 760. 1 )M 25. 

Haec pulchra Odysseae editio prae¬ 
ter textum homericum versionem of¬ 
fert vernaculam optimis hexametris 
exaratam, quibus fortunate nanctus 
est auctor obsoletum sermonem ger- 
manicum vitare Homerum reddens 
vere hodiernum. Iioc interpreti fuit 
propositum: tam fidelem esse ut fieri 
posset, tanquam liberum ut necessa¬ 
rio. 

Nemini praetereunda appendix, 
qua A. Weiher in poesim homericam 
manu (|uasi ducit legentem : Zu IIo\- 
iners Odyssee: Die Dichtung (670). 
Die sprachliche Cestaltung der Odys¬ 
see (675). Die Menschcn der Odyssee 


Die Gotter (692). Die einzelnen Ge- 
sange (696). Die neure Literatur 
(729). Namenregister (741). Stamm- 
baun des Odysseus (756). Xachwort 

(757)- 

Wf.rner, O. — Findar: Siegesgesdn- 

cje und Fragmente. Ernst Heime¬ 
ran, Miinchen, 1067. Pag. 579. 
DM 38 . 

Editio non tantum constat ex tota 
Pindari collectione hymnorum trium¬ 
phalium germanica interpretatione 
instructorum verum etiam ex omni¬ 
bus fragmentis hymnorum quos poe¬ 
ta diis devoverat ceterorumque car¬ 
minum fragmentis quae aliquem sen¬ 
sum retinent. 

Praeterea editione testimonia an¬ 
notationesque continentur quibus et 
vita Pindari ejusque opera declaren¬ 
tur atque illustrentur, simul atque via 
expeditior aperitur ad rectius vatem 
intellegendum ej usque poesim nostra 
aetate comprehendendam. 

Vide indicem quo continentur 
praecipua: Siesgesgesange und Erag- 
mente (textus graecus versione ger¬ 
manica ornatus) (8-493). Ausgewahlte 
zeugnisse (testimonia electa): Leben 
Pindars. Pitidars Ausspriiche. Her- 
knnft in Versen. Aus der Suda. Uber 
Pildnisse Pindars (497-507). An¬ 
hang: Anmerkungen zu den Siegesge- 
sangen. Zum griechischen Text. 
tjbersicht fiber Textaweichungen. I111 
deutschen Text verwendete Ergan- 
zungen. (jbersicht fiber dei Nummern 
der Fragmente. Zur metrische Form. 
Die deutsche Form. Literaturhin- 
weise. Erlauternde. Darlegungen: 
Leben und Schaffen Pindars. Xach- 
wirkung. Form und Wesen pindaris- 
cher Dichtung. Zeittafel ( 511 - 571 ). 
Xachwort (573). 

Burcier - Farber - Cit one. — Ho¬ 
ras Samtliche IVerke. Ernst Hei¬ 
meran Verlag, Munchen 1967. Pag. 
660. DM 19,80. 

Opus poetae venusini vitam homi¬ 
nis locupletem variamque significat. 
Namque Horatius, non aliter atque 
Vergilius, vitae magister exstitit, mo¬ 
rum praeceptor atque prophetes, sed 
acerbissimus etiam satirarum scrip¬ 
tor. Idcirco Carmina, Epodi, Satirae, 
Epistulae in universis litteris jure 
praecellunt. 

Id interpretationi merito tribuimus 
quod, sive lexico usitato sive verbo¬ 
rum ordine atque collocatione, mirus 
consensus retinetur cum Horatii le¬ 
poribus ejusque accuratissimis collo¬ 
quiis. 

Quo pleniorem totius operis con¬ 
spectum habeas, indicem lustrare li¬ 
cet: Teii. I: Oden und Epodeti (tex¬ 
tus latinus germanica interpretatione 
instructus) (6). Vita Horati (262). 
Anhang: Textgestaltung (268). Lite- 
raturhimveise (271). Versmasse (273). 
Erlauterungen (273). Namenregister 
(289). Gefliigelte Worte (316). Ge- 
dichtanfange (318). Nachwort (321). 
Teie II: Satiren und Briefe (textus 
latinus atque vernacula conversio) 
(6). Anhang: Texgestaltung (260). 
Literaturhinweise (263). Erlauterun¬ 
gen (265). Biographische Daten (309). 
Zeittafeln (310). Namenregister 
(313). Gefliigelte Worte (335). Gre- 
dichtanfange (337). Nachwort (338). 

Neumann, W. - Kerchensteiner, J. 
Platon: Briefe. Ernst Heimeran, 
Munchen, 1967. Pag. 236. DM 
14,80. 

Dum Plato doctrinam suam expla¬ 
nat colloquiis quibus Socratem sermo- 
cinantem inducit, epistulis de ])ropria 
vita atque philosophia agit. Hac editio¬ 
ne quaestio peritissime tractatur de 


auctoritate ac fide epistularum quae 
Platonis nomine hucusque ad nos per¬ 
venerunt earumque historica funda¬ 
menta explicantur. 

E11 tibi operis index: Tex und 
Ubersetzung (6). Anhang: Zur Tezt- 
gestaltung (148). Die Echtheitsfrage 
(130). Aus der Geschichte Siziliens 
(153). Erlauterungen (163). Literatur 
(230). Namenregister (234). 

Volkmer, H. — Dialoyus de oratori¬ 
bus, P. Cornelius Tacitus. Ernst 
Heimeran Verlag, Munchen, 1967. 
Pag. 143. DM 11,80. 

Maximas prosequimur laudibus 
hanc editionem celeberrimi dialogi de- 
oratoribus, ubi Tacitus agit de causis 
quibus apud romanos ars oratoria ad 
extremam quasi fortunam corrupta 
reciderit, de modo ac ratione institu¬ 
tionis aetati suae accomodandae, de si¬ 
mulata ac vera sapientia, de vi atque 
momento philosophiae ad juvenum 
institutionem, ceterisque rebus haud 
parvi pendendis. 

Opus commentariis, annotationibus, 
introductione, bibliographia instruc¬ 
tum magno erit adjumento iis qui Ta¬ 
citum hoc indice duce legerint: 

Text und Ubersetzung (6). Das Le¬ 
beti des Tacitus. Name, Herkunft und 
Geburt (82). Ausbildung und Tiitig- 
kei ais Redner (84). Die Amterlauf- 
bahn (86). Werke und Nachleben 
(88). Der Dialog fiber die Redner. 
Die 1 landschriften und ihre Dberlie- 
ferung (89). Die \'erfasserfrage (93). 

1 )ie Eragen der Datierung (95). 
Aufbau, Charaktere und Tendenz 
(97). Das Problem der Textliicken 
( 106 ). Die Vorbilder und die Quel- 
len (1074. I .iteraturhimveise (1 cx>). 
Erkbirendes Verzeichnis der Nanieu 
und Begrilfe (112). Bemerkungen 
zur Textgestalung (140). Nachwort 
( 03 )- 

Lamurkchts, K. — La grammaire 
illustre e par Cesar et Ciceron. Des- 
sain, Liege, 1967. Pag. 204. 70 fr. 

R. Lanibrechts professor novum 
librum manualem versionum exara¬ 
vit, quem institutioni secundariae 
destinat ut ex ejusdem indole atque 
structura novis consiliis seu proposi¬ 
tis Ministerii Educationis Nationalis 
rite respondeat ad linguas veteres 
tradendas. Quod ut assequi quisquam 
possit, opus est valida solidaque fun¬ 
damenta grammatica nequaquam 
praeterire. Ad hunc finem tendit in¬ 
dex grammaticus (p. 163-195), ubi 
per versiones ad manus professorum 
alumnorumque praesto sunt exempla 
quibus facile licebit qualemcumque 
regulam grammaticam, quamvis obli¬ 
vioni datam, statim revisere atque re¬ 
tractare. 

Quamquam minime nos fugit nimia 
forte difficultas eorundem textuum, 
tamen pro certo habemus novum hoc 
instrumentum in lingua latina addis¬ 
cenda utilissimum fore juxta totius 
operis indicem: Introductio (5-10), 
Versiones (12-161), Index praecipua¬ 
rum difficultatum grammaticarum 
( 163-195), Tabula rerum seu materia¬ 
rum (197-203). 

Oxford Latin Dictio.vary : l : asci- 
cle I ( A-Calcitro ). Clarendon Press, 
Oxford, 1968. Pag. 1-XXIII; 1- 
256. Price: 75 net. 

Nobis in primis confitendum no¬ 
vum esse vocabularium, minime tan¬ 
tum revisionem quandam illius dic- 
tionarii “Lewis and Short”. Quod 
opus videtur fructus seu effectus no¬ 
vae retractationis litterarum latina¬ 
ram, quae a viris peritissimis septem 
fere et triginta abhinc annos incohata 
est. 

Idcirco nobis junioribus nihil des¬ 


perandum est nos opus perfectum ab- 
solutumque visuros, etsi quattuorde¬ 
cim annos spem protrahere debeamus 
ad totius vocabularii conclusionem. 
Interea fruamur oportet hoc primo 
fasciculo (A-Calcitro), nitidissima 
accuratissimaque veste typographica 
honestato. 

Ut lectores nostri pleniorem ha¬ 
beant rei cognitionem ultro indicem 
operis praemittimus: 

PUBLISHER’S NOTE (pag. V- 
VI). LIST OE EDITORIAL STA- 
EEF (VII). AIDS TO THE REA- 
DER (IX-XXIII). 1 . Authors and 
works (IX). II. Supplementary list 
of modera collections, etc. (XX), 

III. General abbreviations (XXI). 

IV. Signs and other conventions 
(XXIII). V. Orthography (XXIII). 
VI. Note on suffixes (XXIII). A* 
Calcitro (1-256). 

Styrenius, C. G. — Submycenaean 
Studies. Acta Inst. Athen. Regni 
Sueciae. Aktielxdaget, Eund. Glee- 
rup, 1967. Pag. 176, 30 pag. ima- 
gnmm photographicarum septem- 
que chartae. 

Submycenaea in primis Atticae 
sepulchra hoc opere sedulae subji¬ 
ciuntur investigationi, in qua ante 
oculos habet auctor inventa archaeo- 
logica hucusque in reliqua terra con¬ 
tinenti hellenica peracta. Omni cura 
scienti fica, quam quis exigere potest, 
procedit investigator ejusque rerum 
expositio imaginum luce expressa¬ 
rum, chartarum ac diagrammatum 
serie illustratur. 

Auctori vehementer gratulamur, 
qui plurimum contulerit meliori cog¬ 
nitioni aetatis suboscurae novamque 
viamque quasi novam ex Graecia 
achaica usque ad Graeciam classicam 
rei studiosis aperuerit. 

Arias, P. E. — Storia dell' archeo- 
logia. Casa Editrice Dr. Frances- 
co Vallardi, Milano, 1967. Pag. 
XVI-300. L. 8000. 

# 

Nemo sane ut Paulus Henricus 
Arias, Pisis in Universitate Profes¬ 
sor, praeclarus isque industrius ar- 
chaeologus, investigare poterat for¬ 
tunam, fines, condiciones, consequen¬ 
tia archaeologiae universae in iis 
quae ad humanum cultum spectant. 
Tantae sapientiae fructus ususque 
tot annorum est liber in aedibus F. 
Vallardi Mediolani Vulgo editus. 

Volumen in non nulla capita dis¬ 
pertitur, quibus ordine ehronologico 
ac topographico de praehistoria agi¬ 
tur, de Graecia antiqua, de antiqua 
quoque Italia, de arte classica, de 
Aegypto, de humano cultu Asiae me¬ 
diterraneae, Asiae mediae atque 
orientalis, de America praecolom- 
bina. 

Dum, ad Europam quod spectat, 
auctor humanum cultum classicum 
tractat inde a praehistoria usque ad 
aetatem romanam historiamque re¬ 
rum inventarum archaelogicarun^ in 
aliorum tamen gentium cultu et 
Asiae et Americae pervestigando, 
historiae tantum talium rerum inven¬ 
tarum operam circumscribit. Ad Eu¬ 
ropae praehistoriam repetendam, 
postquam plures variosque descripsit 
cultus qui sibi ipsi successerunt a neo- 
lithica aetate usque ad ferream, P. E. 
Arias quaestiones resque pertractat 
praehistoriae, chronologiae praehis- 
toricae, rationis ac viae inventionis 
praehistoricae. 

Merito tribuimus auctori quod 
praeter classicos aliis humanis culti¬ 
bus perscrutandis vacaverit Asiae at¬ 
que Americae, qui minus cogniti fa¬ 
miliaresque italicis lectoribus erant; 
hunc quoque accedit quod quamplu- 
rimae imagines pictae textum mirifi¬ 


ce illustrant, annotationes bibliogra- 
phicae in extremo opere praecipua 
atque recentia scripta significant ad 
amplificanda in re argumenta, tabu¬ 
la qua varii pluresque humani cultus 
comparantur clarissime ostendit mi¬ 
rum quemdam eorum cultuum con¬ 
sensum necessitudinemque quamvis 
spatio, tempore, indole differentium. 

Ut rem uno verbo absolvam, opus 
cimi, viri P. E. Arias, scientifica cu¬ 
ra exaratum rebusque ac notitiis 
onustum, tamen sine animi defatiga¬ 
tione legitur propter dicendi genus 
scriptoris, varietatemque argumento¬ 
rum in amplissima dicione archaeolo- 
gica. 

Fischl, J. — Manmal de historia de 
la filosofta. Edit. Herder, Barcelo- 
na, 1968. Pag. 580. Rustica 325 
ptas. Tela, 323 ptas. 

Hic liber manualis, in lucem su¬ 
periore anno Barcinone in aedibus 
Herder editus, meritum summae seu 
compendii habet. Ne tamen nimia 
putaveris simplicitate opus laborare: 
nam, si minutissimarum secundaria- 
rumque rerum parcum videtur, tamen 
validis nititur fundamentis; irnmo 
nomina quaedam invenimus investi¬ 
gatorum qui primo conspectu a re¬ 
bus philosophicis alieni videantur, ut 
Freud, Haeckel, Klages, Young, 
Planck ; quorum cogitandi ratio receti- 
tiore philosophandi genere sine dubio 
imbuta erat. 

Hoc sibi proposuit auctor: exarare 
opus non tantum absolutum verum 
etiam utile, historiam quamdam sci¬ 
licet, qua questiones expediantur 
praeclarissimarum mentium luce illus¬ 
tratae in iis quae et ad homines et 
ad res unicuique aetati cognoscendas 
spectant. Quod certo auctor est asse¬ 
cutus ideoque eum jure laudamus at¬ 
que commendamus. 

M. Molina. C.M.F. 

